Bagaimana YB Maszlee Dapat Dana RM1 Bilion Untuk Baik Pulih Sekolah Daif Di Sarawak

Minggu ini kecoh apabila RM1 bilion akan diperuntukkan untuk membaiki sekolah daif di Sarawak. Agak hairan juga sebenarnya mana datang wang sebanyak ini? Hari-hari kita mendengar kerajaan tidak ada duit, bajet kena potong, “penurunan 70%”, tapi tiba-tiba Kementerian Pelajaran Malaysia boleh dapat RM1 bilion untuk sekolah daif?

Apa benda ni?
PH hendak kencing lagi ke?
Buat Uturn sharp corner pula ke?

Mana datang duit ini? Pak Arab mana pula yang derma?

Pada September 2018, YB Menteri Pendidikan, Dr Maszlee Malik melakukan lawatan ke Sarawak untuk meninjau keadaan sekolah daif di negeri berkenaan.

Perbincangan dengan Ketua Menteri Sarawak hari ini bersama-sama dengan Menteri Pendidikan Sarawak dan Pengarah Jabatan Pendidikan Negeri Sarawak bagi memperkukuh dan mempererat hubungan antara KPM dan kerajaan negeri Sarawak. Antara isu yang telah dibincangkan adalah untuk menyelesaikan secara tuntas isu sekolah daif. InshaAllah ada berita gembira dalam masa terdekat.

A post shared by  MM (@maszlee) on Feb 19, 2019 at 2:04am PST

Maszlee singgah di daerah Samarahan dan Simunjan untuk melihat keadaan empat sekolah di kedua-dua daerah itu. Termenung jauh beliau melihatkan kedaifan yang ada, pintu tercabut, bangunan usang, tangga hampir reput, tiang dimakan anai-anai.

Tapi biasa lah, belum pun Maszlee naik kapal terbang balik Putrajaya, askar askar pembangkang dah mulakan kempen serang Maszlee dan KPM.

“Pergi berlakon sahaja itu minta kesian. Walhal kencing!”

“Pergi lawat sahaja buat apa? Bagi duit laaa!”

“Alaahh Maszlee sembang. Sudahnya duit ke Sekolah cina!”

Ya tuan puan takkan lupa kot kutukan-kutukan itu berlegar di seluruh Facebook dan Whatsapp nak undermine kepimpinan Maszlee.

Buat kerja biarlah berstrategi, tunggu masa sesuai, kemudian dah tiba masa terus strike!

Itu lah yang dibuktikan oleh kepimpinan KPM melalui Dr Maszlee.

Dan masa yang tepat itu muncul ketika Maszlee bertemu dengan YAB Ketua Menteri Sarawak, Datuk Patinggi Abang Johari Tun Openg Selasa tadi.

Masa yang tepat untuk Maszlee sebagai kepala kementerian Pelajaran bagi cadangan dan solusi mutlak tentang bagaimana hutang Kerajaan Negeri Sarawak sebanyak 1billion tidak perlu dibayar kepada kerajaan pusat, sebaliknya digunakan terus untuk tujuan pembaikan dan pembangunan semula sekolah-sekolah daif di seluruh negeri Sarawak!

KENYATAAN MEDIA – UNTUK SIARAN SEGERA KABINET BERSETUJU BAYARAN HUTANG RM 1 BILION DARI KERAJAAN NEGERI SARAWAK UNTUK MENYELESAIKAN ISU SEKOLAH DAIF Hari ini Kabinet telah meluluskan bayaran hutang RM 1 bilion kepada Kerajaan Persekutuan dari Kerajaan Negeri Sarawak untuk menyelesaikan isu sekolah daif di Sarawak. Keputusan ini adalah susulan daripada persetujuan antara Menteri Pendidikan dan Ketua Menteri Negeri Sarawak ketika lawatan Menteri Pendidikan ke Pejabat Ketua Menteri Negeri Sarawak pada 19 Februari 2019 untuk membincangkan isu yang akan memberi manfaat kepada 436,000 murid di seluruh negeri Sarawak. Sebuah jawatankuasa khas yang akan dianggotai oleh Kementerian Pendidikan Malaysia, Kementerian Kewangan serta Kerajaan Negeri Sarawak akan ditubuhkan untuk memastikan tadbir urus yang bersih dan proses yang telus dapat dilaksanakan. Di peringkat perlaksanaan pula, Jabatan Kerja Raya (JKR) Sarawak akan ditugaskan sebagai agensi pelaksana. Kabinet juga telah bersetuju agar projek ini dipantau rapi untuk memastikan wang RM 1 bilion yang akan digunakan nanti benar-benar digunakan secara efisien dan memberi manfaat kepada semua anak murid dan warga guru di sekolah yang terbabit. Saya dengan ini ingin mengucapkan terima kasih kepada Kerajaan Persekutuan serta Ketua Menteri Sarawak, YAB Datuk Patinggi Abang Haji Abdul Rahman Zohari Bin Tun Abang Haji Openg kerana bersama-sama dengan saya untuk memastikan akses kepada pendidikan berkualiti satu realiti pada masa hadapan untuk anak-anak Sarawak. YB Dr Maszlee Malik Menteri Pendidikan Malaysia 20 Februari 2019

A post shared by  MM (@maszlee) on Feb 20, 2019 at 2:48am PST

Kerajaan Negeri Sarawak mempunyai hutang berjumlah RM1 bilion dengan Kerajaan Persekutuan dan kalau difikirkan logik, pembayaran hutang ini sudah tentu akan mengambil masa yang lama dan manfaatnya pun tidaklah menyeluruh.

Jadinya, kerajaan Sarawak bayar hutang ke kerajaan pusat dengan cara bangunkan fasiliti, dan tingkatkan kualiti pendidikan secara menyeluruh ke negeri Sarawak.

Kalau susah anda nak faham, dia seperti anak ada hutang ayah, ayah cakap duit bayar hutang itu pakai untuk beli sofa dan perabot rumah kau tidak perlu bayar ke ayah.

Akhirnya Maszlee setuju, Abang Johari pun setuju. Selesai!

Ini penyelesaian pintar di mana pembayaran hutang ditukar ganti untuk pembangunan sekolah yang jelas akan memberikan manfaat dan kegembiraan kepada 436,000 anak-anak di Sarawak. Selepas ini, mereka akan mendapat sekolah yang lebih selesa dan kondusif.

Dengan kata lain, setiap anak anak di Sarawak mendapat kurang lebih RM2,293 manfaat dalam bentuk pendidikan jangka panjang melalui penstrukturan penyelesaian hutang kerajaan Persekutuan.

Pulang dari Sarawak, Dr Maszlee tanpa bertangguh mengemukakan persetujuan yang dicapai kepada Jemaah Menteri untuk menggunakan hutang Kerajaan Negeri Sarawak kepada Kerajaan Persekutuan bagi tujuan pembangunan sekolah daif.

Jemaah Menteri bersetuju tanpa bantahan!

Ini sebuah idea yang baik dan merupakan satu bentuk penyelesaian pintar kerana tidak melibatkan apa-apa peruntukan tambahan, sebaliknya menggunakan wang hutang demi manfaat rakyat yang pulangannya amat berharga buat rakyat Sarawak.

Tapi macam mana nak pastikan RM1 billion ni dipakai dengan elok tidak ada sakau duit macam kes solar panel dulu?

Tahun 2019 ialah tahun #malaysiamembaca. Kata Albert Einstein, "If you want your children to be intelligent, read them fairy tales. If you want them to be more intelligent, read them more fairy tales."

A post shared by  MM (@maszlee) on Jan 3, 2019 at 10:42pm PST

Caranya mudah, Jemaah Menteri akan pantau semua projek yang berkaitan ini dan sebuah jawatankuasa khas yang dianggotai oleh Kementerian Pendidikan, Kementerian Kewangan serta Kerajaan Negeri Sarawak akan ditubuhkan untuk memastikan tadbir urus pelaksanaan projek ini menepati ciri-ciri bersih, cekap, amanah.

Jemaah Menteri juga menyatakan persetujuan untuk Jabatan Kerja Raya Sarawak menjadi agensi pelaksana.

Ya jangan anda ingat Jemaah Menteri ni ada Maszlee, Dr Mahathir dan Syed Saddiq saja. Dalam tu ada PKR, ada AMANAH dan paling penting ada wakil parti DAP yang anda selalu amukkan tu.

Begitulah kisahnya tuan puan,
bagaimana RM1 bilion dapat diperoleh dalam masa satu hari untuk projek baik pulih seluruh sekolah daif di Sarawak.

3. Ekonomi setempat pun bergerak kerana peluang pekerjaan daripada projek-projek baik pulih.

Tapi nombor 4 ni bukan semua orang gembira lah.

Orang orang yang suka mencari salah, suka memperlekeh, suka sabotaj, suka sebar spekulasi dan fitnah, suka kutuk usaha dan inisiatif baik manusia lain,

Orang-orang ini tidak akan pernah bertemu kegembiraan tuan puan, baik di dunia mahupun di akhirat.


Bagaimana Zunar Gunakan Bakat Melukis Beliau Untuk Mengkritik Kerajaan

Bayangkan jika anda ditangkap dan didakwa kerana menyuarakan pendapat dan menyatakan kebenaran, adakah anda akan tetap teguh dengan pendirian anda untuk pertahankan hak anda?

Pernah dikritik, ditangkap polis, dan dihalang ke luar negara malah, beliau pernah menerima sebanyak 9 pertuduhan diatas akta hasutan. Walaubagaimanapun, tuduhan yang dilempar keatasnya tidak menghalang beliau untuk terus berkarya. Beliau adalah Zulkiflee Anwar Haque atau lebih dikenali sebagai Zunar.

Zunar yang berusia 56 tahun dan berkecimpung dalam dunia melukis komik selama hampir 43 tahun kini bebas daripada segala pertuduhan yang pernah dilemparkan kepada dirinya.

Beliau merupakan seorang pelukis komik politik yang mendapat tekanan daripada pihak kerajaan sebelum ini kerana beliau mengkritik kerajaan terdahulu dengan menggunakan lukisan beliau.

Beliau akan melukis berkenaan salah laku ataupun penyalahgunaan kuasa sebagai satu cara untuk mengkritik pihak kerajaan, dan disebabkan itu beliau yang sering mengkritik kerajaan terdahulu mendapat tentangan berbanding kerajaan sekarang.

Terdapat banyak komik yang beliau lukis menjadi perhatian orang ramai kerana ia berkenaan dengan isu semasa dan kontroversi.

Menurut beliau, jika kerajaan baharu melakukan perkara yang salah seperti penyalahgunaan kuasa seperti rasuah dan sebagainya, beliau akan tetap mengkritik kerajaan kerana bagi beliau kebenaran harus dibongkarkan dan beliau sendiri bukanlah seorang kaki ampu.

Bakat bukan anugerah tapi ianya satu tanggungjawab yang merupakan moto hidup Zunar dan bagi beliau bakat yang ada bukanlah untuk kepentingan diri tapi digunakan untuk berkongsi bersama.

Harapan beliau, pelukis-pelukis muda perlu mempersiapkan diri dengan ilmu pengetahuan dalam bidang yang lain kerana bakat yang ada belum cukup untuk menjamin masa depan para pelukis. Sekiranya, anda ingin membeli buku yang dihasilkan beliau dan ingin melihat karya beliau, anda boleh lihat di laman web ini.


Bagasi ‘Future Relic’ Daniel Arsham Dan RIMOWA Akan Dijual Dengan Harga RM9,101

Daniel Arsham telah bekerjasama dengan RIMOWA untuk menghasilkan bagasi Future Relic edisi terhad yang diilhamkan melalui arca vintaj.

Bagasi Future Relic ini dihasilkan khas dalam versi beg aluminium RIMOWA yang dilengkapi dengan semua peralatan berjenama Arsham Studio seperti sarung tangan dan buku yang mengandungi maklumat latar belakang.

Reka bentuk pada bagasi tersebut juga diukir dengan nombor edisi dan dibungkus dalam bagasi tangan RIMOWA yang eksklusif. Koleksi bagasi ini akan kelihatan lebih menarik dengan pengukiran yang seakan sama dengan arca vintaj dengan penjenamaan RIMOWA pada bahagian tengah bagasi dan jenama Arsham Studio pada bahagian atas penutup bagasi.

Bagasi Future Relic edisi terhad ini akan dilancarkan pada 17 Mei ini dengan harga $2,200 (RM9,101.39) seunit di laman rasmi RIMOWA dan Daniel Arsham serta cawangan RIMOWA.


Bagasi Louis Vuitton X Supreme Ini Akan Dijual Pada Harga RM303 Ribu ‘Sahaja’

Memang benar apa yang dijangka. Produk Louis Vuitton X Supreme ini harganya pastinya menggila. Yang paling menarik perhatian adalah bagasi ini yang bewarna merah dengan logo Supreme di hadapannya.

Jadi berapa harga bagasi ini? Ianya akan dijual pada harga USD68,500 (RM303 Ribu) ! Ya, itu harganya. Dua kali ganda dari harga bagasi jenis ini yang biasa. Letak logo Supreme, harganya meningkat naik.

Untuk beg carrier skateboard pula akan dijual pada harga USD54,500 (RM241 ribu). Ini buatkan saya terfikir ada tak orang kaya yang akan beli beg carrier skateboard ini? Tetapi saya pasti akan ada sahaja orang yang beli bagasi ini nanti.

A photo posted by Darin $tewart (@beenxill) on Jan 19, 2017 at 6:40pm PST

David Beckham adalah selebriti yang sudah memberi sokongan kepada koleksi ini. Beckham sudah menyarung mafla kolaborasi Louis Vuitton X Supreme ini dan koleksi penuh cuma akan keluar 17 Julai tahun ini. Jika anda peminat tegar Supreme, ada 6 bulan lagi untuk anda kumpul wang dan beli koleksi ini. Rasa-rasanya mampu untuk beli keychain koleksi ini sahaja.


Bagi ‘Flying Kick’ Padu Untuk Jatuhkan Lelaki Amuk, Netizen Dakwa Pemuda Bukan Orang Biasa

Tular sebuah video yang menunjukkan seorang lelaki mengamuk sambil memegang pisau di sebuah apartment Taman Lembah Maju, Pandan Indah.

Cubaan polis untuk menahan suspek buntu kerana beliau mengacukan pisau dan cuba untuk mencederakan mereka yang mendekatinya.

Bagaimanapun, tindakan seorang lelaki yang datang dengan tendangan layang atau flying kick berjaya menghentikan situasi tegang tersebut.

Sejak video itu tular, kebanyakan netizen berteka-teki bahawa lelaki yang menendang suspek tersebut sebenarnya adalah speacial branch atau pegawai cawangan khas.

Tengok gaya Mamat flying kick – pakai all black, cross chest pouch, walk away from the scene quietly buat der ajeConfirmed special branch ni 😎 https://t.co/Z8oLh1zrnD

— Harith Iskander (@HarithIskander) January 19, 2023

Melalui ciapan yang dibuat Harith Iskander, beliau menyatakan bahawa gaya lelaki tersebut berpakaian menunjukkan bahawa beliau adalah pegawai cawangan khas.

“Tengok gaya Mamat flying kick – pakai all black, cross chest pouch, walk away from the scene quietly buat der aje. Confirmed special branch ni,” kata Harith Iskander.

Dakwaan Harith itu kemudiannya di persetujui oleh sebahagian netizen yang turut mendakwa bahawa pakaian pegawai cawangan khas selalunya sama.

Letak helmet, tanggal sandal and ACTION!!!. Then walk away like nothing happen 😅 pic.twitter.com/huP82B58JC

Menurut laporan Sinar Harian, suspek yang mengamuk tersebut bekerja sebagai tukang gunting rambut dan pemegang kad pesakit mental.

Polis Ampang menyatakan bahawa kini siasatan lanjut sudah dijalankan dan kes ini disiasat mengikut Seksyen 506 dan 186 Kanun Keseksaan.


13 Reasons Why Musim Kedua Bakal Dikeluarkan 18 Mei Ini

Akhirnya laman penstriman popular Netflix telah mengumumkan tarikh drama bersiri mereka paling popular iaitu 13 Reasons Why yang bakal mengeluarkan musim kedua tidak lama lagi..

Sekiranya anda tidak pernah menonton musim pertama, cerita ini menceritakan tape rakaman milik Hannah Baker yang mati akibat bunuh diri. Di dalam tape itu juga turut menceritakan tentang confession beliau terhadap rakan-rakan sekolahnya dan apa yang menyebabkan beliau memilih untuk membunuh diri.

13 Reasons Why musim kedua bakal dikeluarkan secara rasmi pada 18 Mei ini. Kepada yang terlepas musim pertama anda boleh menonton di Netflix. Tonton trailer ini untuk melihat teaser 13 Reasons Why musim kedua.


Bagi Melawan Varian Delta, Pakar Cadang Malaysia Guna Kaedah Vaksin Campuran

Sejak penularan awal wabak COVID-19, kita dihidangkan dengan cerita wabak yang mula tersebar di Wuhan, China pada hujung tahun 2019. Kemudian ia mula singgah di beberapa negara luar termasuk Malaysia sejak awal tahun 2020.

Penularan yang telah menjangkiti 187 juta orang di seluruh dunia kini sudah memasuki beberapa episod atau ‘kelahiran’ baharu. Di mana kini dunia sedang bertarung dengan varian Delta yang sedang menular ke hampir 100 buah negara sejak empat bulan lalu.

Dengan kadar kebolehjangkitan varian Delta mencecah 60 hingga 70 peratus, varian baharu ini telah menjadi varian dominan COVID-19 di beberapa negara terutamanya di beberapa negara besar seperti England, Amerika Syarikat (AS) dan Rusia.

Varian ini juga tidak terkecuali telah menyerang Malaysia sejak beberapa bulan lalu, dengan Sinar Harian melaporkan sebanyak 80 kes varian Delta yang berasal dari India telah dikesan di negara kita mengikut data pada 2 Julai yang lalu.

Bagi melawan varian Delta yang seperti ‘liat’ untuk ditewaskan ini, pakar telah mencadangkan kepada pihak Kementerian Kesihatan Malaysia (KKM) untuk menggunakan kaedah heterologus atau campuran vaksin.

Memetik laporan berita Sinar Harian, dalam satu temubual dengan pakar virologi daripada Universiti Sains Malaysia, Profesor Madya Dr Yahya Mat Arip melihat kaedah campuran vaksin mampu memberi perlindungan lebih kepada penerima vaksin COVID-19.

Dr Yahya berkata kaedah campuran vaksin mampu menampung kekurangan yang ada pada setiap vaksin. Sebagai contoh, jika vaksin AstraZeneca digabungkan dengan vaksin Pfizer, ia akan memberi lebih perlindungan iaitu kekurangan AstraZeneca dapat ditampung oleh Pfizer.

Tambah beliau lagi, varian Delta mempunyai kadar kebolehjangkitan yang tinggi berbanding varian lain sehingga keberkesanan setiap vaksin sedikit terjejas – bukan tidak berkesan. Jadi dengan kaedah mencampur vaksin, beliau melihat mana-mana vaksin yang terjejas sedikit keberkesanannya akan dapat ditampung oleh vaksin yang lain.

Namun cadangan ini perlu diteliti sehabis baik oleh pihak KKM. Kajian atau dapatan data dari negara-negara yang sudah melaksanakan kaedah ini juga perlu diperoleh oleh pihak KKM bagi memberi gambaran yang lebih jelas mengenai kaedah ini sebelum digunakan di Malaysia.

Di rantau Asia Tenggara, Thailand semalam sudah menyatakan hasrat mereka untuk menggabungkan dua pengeluar vaksin yang berbeza. Di mana mereka akan menggunakan vaksin COVID-19 AstraZeneca sebagai dos kedua bagi rakyat mereka yang sudah menerima suntikan Sinovac sebagai dos pertama.

Selain Thailand, Vietnam juga mencadangkan perkara yang sama di mana para penerima vaksin di negara terbabit akan mendapat vaksin Pfizer sebagai dos kedua bagi mereka yang sudah menerima vaksin AstraZeneca pada suntikan pertama.

Dalam 6 bulan terakhir, 99.5 peratus orang meninggal dunia kerana tidak divaksin COVID-19. Klik pautan di bawah untuk membaca.

Dalam 6 Bulan Terakhir, 99.5 Peratus Orang Meninggal Dunia Kerana Tidak Divaksin COVID-19

Dikecam Selepas ‘Demand’ Mahu Jenis Pfizer, Ifa Raziah Nafi Memilih Vaksin

Ribuan Orang Di India Disuntik Dengan Vaksin COVID-19 Palsu Berisi Air Garam


Bagi Mereka Yang Ketagih ‘Travel’, Syarikat Ini Tawar Perkhidmatan Penerbangan Palsu Untuk Anda

Penularan wabak pandemik COVID-19 di seluruh dunia telah menyekat kebebasan untuk melancong. Boleh dikatakan hampir setiap negara mengambil langkah untuk menyekat kedatangan pelancong dan juga tidak membenarkan pelancong keluar dari negara mereka.

Oleh yang demikian, pastinya mereka yang gemar melancong tidak senang duduk sepanjang perintah kawalan pergerakan yang dilaksanakan di negara masing-masing.

Justeru itu, dua syarikat penerbangan iaitu China Airlines dan EVA Air tawarkan khidmat penerbangan palsu kepada mereka yang ketagih untuk melancong. Pakej penerbangan palsu itu ditawarkan di Taipei dengan proses bermula daripada membeli tiket, memeriksa barang, duduk atas kapal terbang untuk tempoh dua jam seperti waktu pelepasan dan ketibaan.

Bagi mereka yang sudah membeli tiket, mereka akan melalui pos keselamatan dan imigresen bagi pemeriksaan bagasi. Kemudian, penumpang akan masuk ke dalam pesawat sambil disambut oleh pramugari, sama seperti dalam penerbangan biasa.

Para penumpang akan diarahkan ke tempat duduk mereka dan menikmati masa untuk berehat. Tiada perkhidmatan makanan dan minuman dalam penerbangan palsu ini dan kapal terbang hanya kekal di lapangan terbang serta penumpang bebas mengambil gambar di pesawat seolah-olah ia berada di atas awan.

Kreatif sungguh pihak China Airlines dan AVA Air ini untuk menggunakan peluang ini menarik penumpang rasai pengalaman berbeza. Jika perkhidmatan ini ditawarkan juga di Malaysia, adakah anda ingin mencubanya?

Kini, rakyat Malaysia dibenarkan untuk melancong dalam negara. Jadi kami kongsikan beberapa artikel untuk anda ketahui sebelum mulakan perjalanan anda. Klik sahaja pautan di bawah ini.

Ini Tip & Trik Tempah Hotel Dengan Harga ‘Murah’ Anda Perlu Tahu

‘Check-In’ Hotel, Ini Langkah Pencegahan COVID-19 Yang Perlu Anda Lakukan

8 Cara Mudah Minta ‘Refund’ Tiket Penerbangan AirAsia Anda Yang Dibatalkan Kerana Coronavirus


‘Bagilah Watak Apa Pun Pasti Slay’ – Netizen Puji Lakonan Naim Daniel Dalam Drama Projek : High Council

Selepas kejayaan drama Projek: Anchor SPM pada tahun 2020, pengarah, Anwari Ashraf kini  kembali dengan sebuah lagi naskhah dinanti ramai, Projek: High Council.

Kali ini, Anwari bergandingan dengan pengarah, Zulaikha Zakaria mengetengahkan naskhah fiksyen yang diinspirasikan daripada kisah benar melibatkan isu gengsterisme di sekolah asrama.

Baru bersiaran pada Sabtu lalu, drama Projek: High Council ini telah mendapat perhatian orang ramai dan watak Azam Ayam yang dilakonkan oleh Naim Daniel telah menjadi buah mulut netizen.

AZAM AYAM BIN ANYAU #fyp #fypシ #editzzz #projekhighcouncil #naimdaniel #ayam

So far watak Naim Daniel sebagai Azam a.k.a Ayam sgt impressive. Dialognya

“Ko ingat laki mcm aku ni xde nafsu ke kt perempuan 😱”

Baru ep 1, rasanya kejutan nnt ada watak in the closet & kantoi. Mcm da bg hint 😅

— MT(V) (@visitukangtaip) January 14, 2023

naim daniel's acting skills and hottie nadhir make me wanna watch high councilll

“Kalau baju Melayu pun nak kena tuck in, menitik air mata Hang Tuah,”

HAHAHAHAHHAHAHA MENJADI LA KAU @naimdanielx #ProjekHighCouncil

— Wafa Awla (@wafa_awla) January 14, 2023

Dia macam dah agak semalam pasal sekolah STAR sebab macam tak banyak pun sekolah SBP lelaki saja dekat MY ni.

Nice to watch but dia agak ganas sikit sebab ada scene fight sebab nak dapat restu High Council. Boleh la sambil2 imbau zaman sekolah dulu. Watak Naim Daniel tu lawak https://t.co/CvmztzEsl4

— Amirul Azman 🇲🇾🇵🇸 (@amirul94youl) January 20, 2023

Rata-rata netizen yang telah menonton episod pertama drama tersebut memuji lakonan Naim Daniel dan mengatakan apa-apa watak yang diberikan pasti dapat dijayakan dengan baik oleh Naim.

Bukan itu sahaja, para netizen turut terhibur dengan watak dibawa oleh Naim yang seperti ‘diva’ dan kelakar. Untuk pengetahuan anda, drama Projek High Council ini hadir dengan 10 episod dan ia merupakan sebuah kisah fiksyen yang dinspirasikan daripada kisah benar yang pernah terjadi di sekolah Malaysia.


Pengalaman Cemas Pemuda Ini Bila Backpack Dicuri ‘Homeless’ Semasa Travel Solo Di Prague

Bagaimana perasaan anda bila tiba-tiba beg galas yang berisi barang peribadi tiba-tiba hilang semasa travel? Apatah lagi bila travel solo di negara asing, ditambah dengan masalah komunikasi kerana masalah bahasa.

Inilah yang telah dilalui oleh seorang pemuda yang mahu dikenali dengan nama Iggy Malique. Iggy telah keluar mengembara sejak sebulan  yang lepas dan kini sedang berada di Prague, Czech Republic.

Menjadikan Rusia sebagai destinasi pertama untuk kembara kali ini, route Iggy telah meliputi Kazan, Chechnya, Helsinki – Finland, Talin – Estonia, Latvia, Lithuania, Poland, dan terkini di Czech.

Untuk pengetahuan Iggy pernah berkongsi di Vocket pengalaman kembara beliau sewaktu menaiki keretapi Trans-Siberia. Anda boleh baca kisah pengembaraan Iggy yang lepas di sini.

Menurut Iggy kejadian beg berlaku sewaktu beliau tidur di sebuah taman di Prague. Sepanjang kembara ini, Iggy telah menjadikan platform Couchsurfing sebagai cara untuk mencari penginapan. Selain itu ada masa beliau pacak khemah untuk tidur dan merehatkan badan di beberapa tempat yang dikira sesuai dan selamat.

Ikuti perkongsian Iggy tentang pengalaman beliau ini di bawah.

Semalam aku sampai di Prague, Czech Republic (kini dinamakan sebagai Czechia) dengan menaiki bas dari Krakow, Poland. Jarak perjalanan lebih 500 km. Waktu malam aku ingat nak bermalam sahaja di mana-mana sebab kebiasaannya stesen bas dan kereta api akan tutup pada jam 12.

Jadi seperti biasa, aku mencari taman untuk tidur. Lebih kurang jam 3.40 pagi aku bangun dan sedar-sedar backpack aku yang besar dah tak ada di tepi aku. Terus aku bangun, gulung tikar dan sleeping bag.

Berkata pada diri sendiri “Tolong jangan panik Faizul”. Mencari dan menyuluh kawasan sekitar mana tahu bag aku dialih dan disorok budak-budak nakal pada waktu malam.

Aku terus pergi ke tong-tong sampah berhampiran, dengan harapan dapat jumpa backpack aku sebab tiada barangan penting di dalam backpack aku tu. Aku bawa dua bagpack, satu untuk pakaian, satu lagi untuk barang-barang penting macam kamera, passport, alatan kecil dan sebagai tempat untuk simpan botol air dan makanan.

backpack kecil atau daypack tu aku buat bantal untuk alas kepala aku sejak beberapa hari lepas.

Lalu aku pergi ke balai polis berdekatan, hanya lebih kurang 200 meter dari taman. Aku tekan loceng balai 2 kali, tiada jawapan. Aku kembali ke taman dengan harapan berjumpa balik orang-orang yang barangkali sedang menyelongkar backpack aku.

Dari jauh kelihatan 3 orang, kelihatannya  seperti “homeless” sedang khusyuk menyelongkar sebuah bag. Aku pergi menghampiri mereka dan ternyata betul itu backpack aku.

Aku meminta backpack aku. Diorang cakap beg tu telah dibeli dengan harga 300 Czech Khrone (entah boleh percaya ke tak) bagpack aku ni dari seorang homeless yang dorang jumpa. Aku gertak dorang untuk panggil polis. Dalam hati aku berbisik, “kenapa la polis tak menyahut panggilan aku menerusi loceng pintu yang aku tekan tadi”.

Mereka kata, panggillah polis. Kalau nak backpack ni balik, bayar 300 Czech Khrone. Aku dah malas nak berfikir panjang aku cakap kepada mereka, aku bagi 10 Euro dan korang bagi backpack aku balik. DEAL! 300 Czech Khrone bersamaan kurang sikit dari 10 Euro.

Aku check balik barang-barang yang dorang ambil, tak banyak. Cuma barangan seperti ubat gigi, berus gigi, sabun, syampu mandi, buah kurma, lampu lantern untuk camping hilang. Aku pun pasrah jelah, janji aku dapat balik barang-barang aku.

Lepas tu, aku kembali ke balai polis untuk maklumkan benda ni. Macam biasa lah, polis tanya soal jawab sikit. Tanya ada barang hilang tak, dan warning bagai jangan tidur di taman. Ya, aku tahu! Tapi aku nak save budget, travel untuk tempoh yang agak lama.

Aku fikir besok pagi je baru aku nak cari hostel selepas fed up belasan mesej yang dihantar kepada host-host di Couchsurfing untuk cuba bermalam semalam 2 kat rumah dorang.

Tapi kebanyakan tiada di rumah kerana melancong (musim panas la katakan) dan juga sebahagian besar daripada dorang sibuk dengan hal masing-masing. Lain kali jangan lah letak status “Accepting Guest” di Couchsurfing jika tak bersedia.

Namun, aku tetap syukur dapat balik backpack aku. Kalau tidak memang aku fikir nak beli tiket balik rumah je lah. Sekian.

Pengajaran, sentiasa hati-hati dan waspada dengan kawasan sekitar. backpack kalau boleh jangan berjauhan dengan kita, kalau boleh peluk, walaupun tidur tak selesa janji barang kau tak hilang.

Menurut Iggy tujuan beliau berkongsi kisah ini agar ianya boleh dijadikan pengajaran kepada pembaca agar sentiasa berhati-hati sewaktu travel, terutama apabila travel solo dan perlu bermalam di tempat awam dan terbuka.

Buat anda di luar sana yang bakal travel tidak lama lagi, boleh baca 19 Tips Elak Kecurian Dan Kehilangan Duit Serta Barang Penting Semasa Travel.

Bagaimana pula jika passport anda hilang semasa travel? Jangan panik. Anda Boleh Ikut 4 Langkah Ini.

Kepada Iggy, selamat mengembara. Setiap yang berlaku pasti ada hikmahnya. Last but not least, stay safe.


‘Bagus Lirik Lagu Malique Ini’ – Dr Zul Puji Bait Lirik lagu Aku Maafkan Kamu

Bekas Mufti Wilayah Persekutuan, Dr Zulkifli Mohamad Al-Bakri memuji bait lirik lagu rap Aku Maafkan Kamu, nyanyian Malique dan Jamal Abdillah.

Sebahagian daripada lirik itu dipetik oleh seorang netizen selepas seorang pemuda bertanya dengan nada biadab sama ada Dr Zulkifli pernah menegur calon parti politik yang menunggang agama ketika berkempen.

Banyak kempen yg berunsurkan fitnah dan sampai masuk neraka kalau undi parti tertentu. Dr ada tegur tak? Kalau ada, alhamdullilah. Kalau tak ada, elok Dr jadi lapik kaki. https://t.co/hqZM2VMzlH

— Akeem Ashrawi (@akeemashrawi_) November 11, 2022

Pemuda berkenaan turut menyamakan Dr Zul dengan lapik kaki sekiranya tidak berbuat demikian. Dr Zul bagaimanapun tenang dan sabar menjawab tohmahan tersebut.

“Saya yakin saudara kurang baca tulisan saya. Setiap hari saya muat naik nasihat/teguran di Telegram, Facebook & Instagram saya untuk semua parti dan calon. Gerakkan jari dan baca.

“Panggil ‘lapik kaki’ bukan satu pendekatan baik untuk tegur. Kita tegur untuk orang ikut kita, bukan jauh dari kita,” tulis Dr Zul.

Kemudian hadir seorang pemuda bernama Syafik menulis bait lirik daripada lagu Aku Maafkan Kamu. Bait lirik itu sangat sesuai dengan apa situasi yang sedang berlaku – “Kepada Dr Zul, maafkan mereka mereka tidak tahu. Mereka tidak ramas buku mereka segan ilmu. Mereka tidak fasih malah fasik guna kata.”

Bagus lirik lagu Malique ni https://t.co/WfIWDsec72

— Dr. Zulkifli Mohamad Al-Bakri (@drzul_albakri) November 12, 2022

“Bagus lirik lagu Malique ini,” balas Dr Zul ringkas terhadap komen tersebut. Sejurus tweet tersebut ditulis, warganet ada meminta Dr Zul berkolaborasi dengan Malique namun Dr Zul menolak kemungkinan tersebut. “Nanti jadi nasyid,” jawabnya ringkas.

Dalam isu ini, rata-rata warganet berkata jika mahu bertanya soalan atau membuat teguran, jadilah seperti Malique yang menggunakan bahasa teratur dan sopan dalam setiap karyanya.

Begitu juga contohi peribadi Dr Zul yang kekal tenang menjawab setiap soalan walaupun dihambur dengan perkataan yang tidak baik di media sosial. Buang yang keruh, ambil yang jernih.


‘Bagusnya Ajar Anak Hormat Orang’ – Ibu Bapa Ini Dipuji Didik Anak Hargai Pemungut Sampah

Ibu bapa yang baik adalah mereka yang tidak membeza-bezakan hidup orang lain hanya semata-mata untuk mengajar anak mereka apa itu erti sebuah kejayaan. Ibu bapa yang baik adalah mereka yang menghormati orang lain dan faham bahawa dunia ini penuh dengan cerita.

Seperti pasangan suami isteri ini yang mengajar anak mereka bahawa hormat dan bersikap baik pada semua orang adalah perkara asas sebagai seorang manusia, walaupun dia bekerja sebagai pemungut sampah.

Pengguna TikTok @denik923 baru-baru ini berkongsi video dia dan isterinya mendidik anak mereka untuk menghargai pekerja kebersihan ketika sebuah lori sampah Alam Flora sedang melaksanakan tugas mereka.

Diiringi oleh ibu bapanya, kanak-kanak itu kelihatan berjalan ke arah pekerja Alam Flora untuk menyerahkan beberapa minuman kepada pekerja Alam Flora. Pekerja itu membongkok duduk dan tersenyum melihat telatah anak kecil terbabit yang ditemani oleh ibunya sambil ayahnya merakam detik manis tersebut.

Selepas menyerahkan minuman kepada pekerja terbabit, bapa kanak-kanak itu memberitahu budak lelaki itu untuk mengucapkan terima kasih dan melambai selamat tinggal kepada mereka

Video pendek itu berjaya menarik perhatian rakyat Malaysia. Kebanyakan mereka memuji ibu bapa tersebut kerana mendidik anak untuk menghormati orang lain tidak kira pangkat mahupun darjat. Sebahagian pula berharap agar ibu bapa lain akan mengikut contoh pasangan suami isteri tersebut.

Sejak dimuat naik, video tersebut telah memperoleh lebih 148,000 tontonan, 11,900 tanda suka dan 300 komen di TikTok.

CEO TikTok letak jawatan, mahu habiskan kekayaan RM182 bilion dengan membaca dan termenung. Klik pautan di bawah untuk membaca.

CEO TikTok Letak Jawatan, Mahu Habiskan Kekayaan RM182 Bilion Dengan Membaca Dan Termenung

Donald Trump Beri Masa 45 Hari Kepada Pemilik China Untuk Jual Aplikasi TikTok

Kenali Bella Poarch, Wanita Paling Terkenal Di TikTok Yang Dituduh Pengikut Illuminati


Bahagia Terima Jambangan Bunga Setiap Hari, Nasha Aziz Mengaku Sedang Dilamun Cinta

Nasha Aziz, seorang pelakon cantik dan cukup dikenali dalam kalangan rakyat Malaysia dikhabarkan sedang dilamun cinta dengan seorang jejaka yang identitinya dirahsiakan.

Hal ini diketahui apabila penerbit terkenal, Fadzil Teh mendedahkan dalam sebuah video di TikTok bahawa Nasha menerima jambangan bunga setiap hari ketika berada di set penggambaran.

#nashaaziz #peminatrahsia #hariharihantarmakandanbunga #trending #tiktokmalaysia🇲🇾

♬ bunyi asal – Hjzeelproduction – Hjzeelproduction

Menurut Nasha, dia mengakui dilamun cinta setiap hari dan mula mengenali lelaki tersebut sejak 9 bulan lalu. Menjawab status terkini bersama lelaki terbabit, dia mengatakan belum merancang untuk ke fasa seterusnya.

Sementara itu, Nasha akan membawakan watak sebagai mak bidan bernama Junaidah dalam filem seram Tablis Iblis. Selain Nasha, Tablis Iblis juga dibintangi oleh Zul Ariffin, Azira Syafinaz, Jay Iswazir, Amir Nafis, Sherie Merlis dan ramai lagi.


Bahagiakan Penonton Dengan Konten Kelakar, Ryan Bakery Dedah Ditipu Ratusan Ribu Ringgit

Pencipta kandungan kreatif yang terkenal dengan perwatakannya yang lawak, Ryan Bakery memberitahu dia pernah ditipu ratusan ribu oleh individu yang tidak bertanggungjawab dan mengambil kesempatan atas sikap jujurnya.

Menurut laporan, Ryan enggan menoleh ke belakang kerana itu dugaan buatnya. Bahkan, dia semakin bersemangat untuk teruskan kehidupan dengan melunaskan pelbagai tawaran yang semakin mencurah.

A post shared by Ryan Bakery (@ryanfahmibakery)

Tambahnya, Ryan atau nama sebenarnya Muhammad Ryan Fahmi Bakery mengakui pengalaman buruk itu mengajarnya menjadi lebih kuat untuk mengharungi cabaran dalam hidup terutamanya dia mengambil keputusan untuk menceburi dalam bidang seni.

Bukan itu sahaja, dia turut mendedahkan selalu ditipu tentang duit. Setelah susah payah mencari rezeki dengan menghasilkan kandungan kreatif untuk umum dan apabila tidak dihargai usahanya itu, dia berasa sukar untuk mempercayai orang lain.

“Awal tahun ini, saya pernah ditipu hingga mengakibatkan kerugian mencecah ratusan ribu ringgit apabila ada pihak yang meminta saya menghasilkan kandungan tidak membayar hasil kerja.

“Saya malas mahu panjangkan cerita, jadi saya halalkan sahaja perkara itu,” kongsinya ketika ditemui pada sidang media Gempak Most Wanted Awards 2022, Khamis.

Selain aktif di media sosial selama dua tahun lalu, Ryan membina reputasi sendiri dengan membuat konten yang lucu iaitu mengimbau kenangan zaman persekolahan dan kanak-kanak untuk menghiburkan lagi hati peminatnya.

Karakter yang terkenal yang selalu diingati orang ialah mat songkok dan budak bedak yang sering memberi jelingan maut serta video air ‘mellow’.

Selain itu, nama Ryan semakin popular apabila dia berkolaborasi dengan pelawak terkenal, Shuib dalam beberapa buah video.

Menurut Ryan, dia juga berterima kasih dan bersyukur mendapat pengurus yang jujur dan boleh dipercayai, selain berpengalaman dalam industri hiburan.

Pada tahun hadapan, nama Ryan semakin memuncak naik dengan kemunculannya dalam beberapa filem dan drama, termasuk produksi arahan Pierre Andre.

Ryan Bakery turut tercalon dalam Gempak Most Wanted Awards 2022 bagi kategori Pencipta Kandungan Digital Tergempak bersama calon pempengaruh lain seperti Khairul Aming, Mek Yun, Syahmi Sazli dan Namie SMY.

Majlis anugerah tersebut akan berlangsung di Auditorium Majlis Bandaraya Shah Alam (MBSA), Shah Alam pada 26 Februari depan.


11 Bahan Makanan Ini Bantu Anda Bersahur Dengan Cepat Tapi Kenyang

Di awal bulan Ramadhan, ada sesetengah daripada kita masih perlu menyesuaikan diri dengan bersahur sebelum azan subuh berkumandang. Ada kemungkinan dalam proses ini, anda tergelincir bangun lewat sehingga terkejar-kejar siapkan makanan sahur.

Bagi meminimakan anda bersaing dengan waktu imsak terutama yang terbangun lambat, saya nak kongsi 11 bahan makanan yang mudah dan cepat disediakan serta sesuai jadi bekalan tenaga sepanjang hari.

Makanan berasaskan telur antara yang termudah dan terpantas disediakan. Ia boleh makan dengan nasi atau roti, dibuat omelet atau dijadikan mufin telur. Telur juga adalah sumber protein yang bagus. Pastikan cukup stok telur sepanjang Ramadan ini.

Saya pernah kongsikan 9 resipi berasaskan telur yang sedap dan cepat. Anda boleh juga jadikan ia panduan.

Enak digoreng bersama bawang dan cili. Lalu dituang kicap manis sebelum dimakan dengan nasi panas atau dimasukkan ke dalam nasi goreng.

Ikan bilis merupakan rencah yang mampu membangkitkan selera. Nak masak pun cepat. Tapi nak lagi ekspres, goreng garing banyak-banyak, simpan dalam bekas. Jimat masa.

Anda juga beli yang dah siap dimasak seperti sambal ikan bilis kering. Makan begitu sahaja dengan nasi panas pun sedap.

Sekarang ini terdapat banyak pilihan sambal segera. Sama ada dijual dalam balang, bekas atau dipek kecil. Lebih tahan lama. Boleh dimakan dengan nasi atau roti. Ada juga yang menggunakannya sebagai perencah nasi goreng atau sayur.

Pilih sahaja sambal yang kena dengan selera anda. Tambah pula sekarang musim durian, boleh beli atau buat tempoyak sendiri in advanced dan makan dengan sambal. Anda juga boleh dapatkan Crispy Sambal Bilis di sini.

Tapi hati-hati bagi mereka yang tidak tahan pedas, nanti pedih perut pula selepas makan di waktu sahur.

Ini paling best sebab ia boleh dipelbagaikan dalam masakan sama ada jadi bahan masakan atau lauk. Ada banyak jenis, antaranya serunding ayam, daging atau ikan yang lazimnya laris dan wajib di bulan Ramadan kerana kesedapan dan memudahkan.

Serunding boleh dimakan begitu sahaja dengan nasi, nasi impit, roti atau ban. Makanan tradisi ini juga boleh tahan lama jika disimpan dalam bekas bertutup dan disimpan dalam peti sejuk.

Serunding yang sedap ialah serunding yang dimasak secara tradisional seperti Serunding Mek Kampung Laut.

Apa lagi, bolehlah siapkan stok serunding untuk sebulan!

Pelik? Apa yang saya maksudkan ialah anda bancuh susu atau minuman panas kegemaran, kemudian tambahkan oat atau cereal lain seperti Nestum. Ini sesuai jadi pilihan bagi mereka yang tak boleh telan atau makan makanan yang berat macam nasi di waktu sahur.

Bijirin seperti oat boleh bantu mengenyangkan perut anda dalam tempoh yang panjang. Nak disediakan pun pantas. Untuk lebih khasiat, boleh tambah serbuk protein.

Ini lebih spesifik berbanding nombor 5 tadi. Kalau rajin, anda boleh buat overnight oat. Campur oat dan susu pada waktu malam sebelum tidur dan simpan dalam peti sejuk.

Sebelum dimakan keesokannya, tambah apa-apa buah dan kekacang kalau suka. Tak perlu kelam kabut semasa sahur. Kalau nak resipi, anda boleh dapatkannya di sini.

Menggunakan makanan dalam tin memang mudah dan jimat tenaga. Masa memasak juga sangat singkat. Tambah pula sekarang ada macam-macam lauk ditinkan. Antaranya kari ayam, kari daging, dan sambal ikan bilis. Ia hanya perlu dipanaskan sebelum dimakan.

Selain itu, anda juga boleh masak sardin dalam tin secara ringkas. Ia boleh digandingkan dengan papadom dan dimakan dengan nasi semasa sahur. Kacang panggang pulaa boleh dimakan dengan omelet atau roti.

Anda boleh siapkan stok makanan berkaleng ini sebagai alternatif. Pilih tin yang tidak kemek juga. Tapi tak digalakkan makan makanan sebegini dalam kadar yang kerap.

Pendek kata elakkan terlalu bergantung kepada makanan berkaleng, ia hanyalah sebagai tambahan atau diambil ketika keadaan terdesak sahaja.

Hirup sup panas waktu sahur memang menyegarkan. Boleh buat sup fucuk dan suhun dengan ditambah kentang, lobak merah atau telur. Mahu dimakan bersama bubur atau nasi juga boleh.

Nak masak pun sekejap sahaja. Menu yang baik untuk anak-anak yang sedang belajar berpuasa dan bersahur. Mengenyangkan dan berkhasiat.

Ada banyak jenis pasta yang anda boleh pilih. Ia boleh dibuat stok kerana tahan lama dan boleh dipelbagaikan masakannya bagi menghasilkan menu pasta yang sihat.

Hidangan pasta juga mudah disedia dan tidak menggunakan banyak bahan seperti 10 resipi pasta yang pernah kami kongsikan di Vocket sebelum ini.

Pasta hanya perlu direbus sekejap sahaja sampai tahap al dante atau mahu lebih senang, rebus sebelum tidur dan disimpan dalam peti sejuk. Buat pasta sup, bolognese atau aglio olio.

Mi kering, yee mee atau bihun boleh juga dibuat stok sahur. Selain tahan lama dan mudah dimasak, pelbagai menu boleh dihasilkan daripadanya. Jemu juga kalau asyik bersahur nasi, roti dan minuman panas sahaja. Tukar selera dengan bihun sup, yee mee goreng atau mi kering berkuah.

Kebelakangan ini ramai orang sukakan biji chia kerana dipercayai baik untuk kesihatan. Lebih menarik, biji chia boleh dimasukkan ke dalam menu makanan. Anda boleh campurkan ia dalam makanan jenis yoghurt, oat, salad, pasta sejuk, puding, sup dan pelbagai lagi.

Ini hanyalah cadangan. Anda boleh sesuaikan ikut selera dan masa anda. Selain itu anda juga boleh buat minuman yang menyegarkan anda sepanjang hari. Dapatkan 5 resipi di sini.

Anda boleh mendapatkan chia seed di sini. Lebih menarik, kini mereka menawarkan minyak kelapa dara secara percuma.


7 Bahan Makanan Ini Boleh Bantu Melegakan Kembung Perut Anda

Ada dikalangan kita menjaga pemakanan dengan sebaiknya kerana mempercayai apa yang dimakan itu akan memberi kesan ke atas tubuh badan. Biasanya kesan-kesan ini dinyatakan dalam bentuk kajian, petua orang lama dan kepercayaan budaya dan agama.

Maka, wujud istilah pantang makan – seseorang yang mengelakkan diri daripada memakan makanan yang dipercayai beri kesan buruk. Tapi ada juga orang yang perlu elak itu semua tak dapat menahan diri, lalu jadi pantang tengok. Haa…

Antara pantang makan yang selalu disebut ialah menggelakkan bahan makanan yang berangin seperti pulut. Namun, jika sudah termakan dan berlakunya kembung perut, anda boleh cuba bahan makanan melegakan kembung perut anda jika tidak mahu makan ubat.

Oh ya! Tak semestinya kembung perut disebabkan makan makanan tertentu sampai anda rasa nak muntah atau sakit kepala. Ia juga boleh jadi kerana anda tidak makan atau terlewat makan. Bak kata orang tua-tua, angin dah masuk.

Lemon adalah diuretik semula jadi dan laksatif (julap) yang lembut bila ditambah ke dalam air suam. Minum air lemon suam boleh bantu kurangkan jumlah garam yang terkumpul dalam badan. Tapi semasa perut kembung, pastikan minum air lemon dari cawan dan bukan straw untuk elak menyedut udara berlebihan.

Keratan hijau rangup ini boleh bantu penghadaman dengan mengawal pergerakan usus dan gas dalam usus. Rupanya terdapat bahan kimia dalam batang saderi yang dipercayai dapat kurangkan takungan cecair dalam badan. Kebaikan lain, bantu proses detoks. Kandungan air yang tinggi dalam batang saderi mampu buang toksin badan, makan saderi segar untuk efek lebih baik.

Buah tembikai mempunyai ciri diuretik semula jadi juga, selain sebagai sumber kalium yang bagus. Keseimbangan antara kandungan natrium dan kalium penting untuk kawal kembung perut.

Kultur aktif hidup dalam yogurt seperti lactobacillus dan acidophilus boleh bantu legakan simptom perut kembung. Tambahkan buah-buahan terutamanya tembikai ke dalam yogurt untuk hasilkan snek lazat kaya khasiat.

Halia mempunyai bahan anti-radang dan anti bakteria yang berfungsi baik untuk masalah perut kembung. Sediakan secawan teh halia suam. Minum sebelum, semasa atau selepas makan utama akan bantu tubuh merangsang air liur, hempedu dan jus perut yang membantu penghadaman.

Selain tu, halia juga beri kesan relaks yang menyenangkan kepada usus kecil, mengurangkan radang dalam usus besar sekaligus bantu kelancaran pergerakan makanan dalam sistem tubuh lalu mengurangkan masalah kembung yang dihadapi.

Mudah didapati dan sedap! Kandungan zat kalium yang agak tinggi pada pisang dikatakan mampu bantu kurangkan kembung. Jadi cuba makan pisang untuk melegakan perut.

Bawang putih memang banyak khasiat, cuma mungkin sebilangan orang kurang gemar pada bau atau rasanya yang kuat. Tapi bawang putih dipercayai dapat atasi masalah kembung. Jika memakan bawang putih dengan makanan yang tinggi kandungan sodium, mungkin akan sebabkan masalah kembung tetapi kalau dimakan berasingan, mampu keluarkan angin dalam perut.

Cuba sup bawang putih untuk legakan kembung. Cincang dua ke tiga ulas bawang putih, goreng sebentar dengan sedikit minyak zaitun dengan api kecil. Kemudian masukkan stok sayuran, didihkan selama 10 minit.

Bahan makanan melegakan kembung perut yang dicadangkan di atas ini hanyalah berdasarkan petua, kepercayaan dan kajian. Ia mungkin sesuai dan mungkin juga tidak sesuai untuk anda. Ini hanyalah sebagai panduan semata-mata. Jika dikhuatiri tak baik untuk diri, elakkan. Selamat mencuba!


1/3 Saham CEO Twitter Akan Diberi Kepada Para Pekerjanya

Bagi meningkatkan moral dan semangat para pekerja selepas mengumumkan penstrukturan semula dan memberhentikan pekerja pada 13 Oktober lalu, CEO Twitter Jack Dorsey telah mengumumkan melalui Twitter bahawa dia akan memberikan 1/3 daripada sahamnya kepada para pekerja. Pengumumannya itu dilakukan semasa dia bermesyuarat dengan para pekerjanya.

?⚡ I'm giving ~1/3rd of my Twitter stock (exactly 1% of the company) to our employee equity pool to reinvest directly in our people.

Menurutnya, 1/3 saham itu bersamaan dengan 1% dari syarikat bernilai US$214 juta. Dorsey turut menyatakan bahawa dia sanggup ambil sebahagian kecil daripada sesuatu yang besar berbanding ambil sebahagian besar daripada sesuatu yang kecil.

As for me: I'd rather have a smaller part of something big than a bigger part of something small. I'm confident we can make Twitter big! ✌

Dorsey yakin tindakannya ini akan membuatkan Twitter semakin besar.

Baca: Jack Dorsey CEO Square Failkan IPO Secara Rasmi

Baca: Mengejutkan Apabila Melihat Interface Awal Laman-laman Web Popular Masa Kini

LIKE dan FOLLOW Vocket di Facebook serta Instagram


8 Bahan Semulajadi Ini Boleh Bantu Halau Semut Di Rumah. #6 Paling Best!

Tidak semua suri rumah gemar menggunakan racun serangga untuk menghalau semut dirumah terutama bagi yang masih mempunyai anak kecil kerana bimbang anak akan memakan atau memegang racun tersebut.

Kami bawakan 8 bahan semulajadi berikut yang selamat ditabur di sekitar rumah dan tidak merbahaya kepada anak kecil.

Masukkan cuka ke dalam botol dan semburkan ke serata tepi dinding dan tiang rumah. Biarkan cuka kering. Ulang proses semburan ini beberapa hari. Cara ini akan mencegah semut dari memasui rumah anda.

Air sabun juga boleh digunakan untuk menghalau dan menghalang semut dari masuk ke rumah. Caranya sama seperti cara yang dilakukan pada cuka. Masukkan air yang dicampur sabun ke dalam botol dan semburkan ke sekeliling rumah. Ulang semburan selama beberapa hari.

Semut tidak pernah melintasi permukaan yang digaris kapur. Caranya, gariskan kapur di sekitar tempat semut berkumpul.

Oh, ini menarik dan selamat. Taburkan bedak bayi di titik atau lubang tempat semut masuk ke rumah anda. Ini akan menutup lubang tersebut dan menghaklang semut untuk masuk.

Semburkan perahan limau nipis di atas jalan semut. Ia akan mematikan semut sambil menyegarkan bau rumah anda.

Bagi penggemar kopi, serbuknya usah dibuang. Taburkan di keliling rumah. Serbuk kopi juga boleh ditaburkan di sekitar taman dan pokok bunga. Semut tak kan suka datang dekat lagi.

Taburkan tepung jagung di atas jalan semut. Semut akan makan tepung jagung tapi tidak mampu mencernanya dan akhirnya semut akan mati.

Garam juga tidak akan membunuh semut. Tapi garam boleh mencegah dan menghentikan semut datang ke rumah melalui retakan, lubang, dan sebagainya. Pastikan tempat yang ditabur garam kering.


Bahana Mempromosikan Kriptowang, Kim Kardashian Terpaksa Bayar Penalti RM5.86 Juta

Boleh dikatakan industri kripto berjaya diperkenalkan secara meluas dengan adanya penyertaan artis-artis terkemuka seperti Snoop Dog, Steve Aoki dan banyak lagi.

Terbaharu, Kim Kardashian dilaporkan telah bersetuju menyelesaikan kes beliau dengan U.S Securities and Exchange Commission (SEC) kerana kesalahan mempromosikan kriptowang EthereumMax tanpa mendedahkan telah dibayar untuk melakukannya. Kardashian akan membayar penalti sebanyak $1.26 juta (~RM5.86 juta) atas kesalahan tersebut.

Difahamkan bahawa beliau telah menerima bayaran $250,000 (~RM1.1 juta) untuk mempromosikan EthereumMax. Tindakan mula diambil ke atas influencer media sosial oleh SEC kerana mereka tidak mendedahkan mereka dibayar untuk mempromosikan kripowang yang merupakan pelaburan yang berisiko.

Sehingga ke hari ini, pengaruh seseorang ikon popular boleh memberi kesan kepada peningkatan nilai sesuatu kriptowang mahu pun NFT. Jadi, pihak berkuasa melihat ia sebagai satu medium yang boleh dimanipulasi sekaligus sangat berisiko untuk dijadikan pelaburan untuk jangka masa panjang.


Bahana Politik Punca Saham Syarikat Super Ring Meningkat Hampir 100%?

Sebut mengenai snek makanan Super Ring keluaran syarikat Oriental Food Industries pasti ramai yang cukup tahu. Berjaya ditawarkan hampir di semua kedai serta pasaraya sejak berpuluh tahun membuatkan snek ini dikenali ramai.

Di sebalik penawaran snek dengan perisa keju, nama snek ini semakin popular di Malaysia sejak mulai tular sebuah video wanita yang kurang senang dengan perlantikan Tan Sri Muhyiddin Yassin sebagai Perdana Menteri Malaysia serta mengaitkannya dengan Super Ring.

‘Keluhan’ wanita tersebut telah menjadi bahan tawa di media sosial sekaligus mendapat perhatian beberapa ahli politik terkemuka termasuk mantan Perdana Menteri yang turut serta troll wanita tersebut dengan memegang snek Super Ring.

Bukan itu sahaja, populariti snek ini semakin meningkat selepas dilihat pihak pembangkang turut menggunakan snek ini untuk menyindir ahli politik di pihak kerajaan.

Siapa sangka, bermula dengan sekadar troll dan jenaka di media sosial, saham syarikat ini antara yang menunjukkan peningkatan yang mendadak sejak mulai PKP dengan peningkatan sebanyak hampir 100%.

Super Ring owned by Oriental Food Industries, OFI.

Bukan calang-calang, Revenue setahun jual kopok roughly RM300juta.

Saham dah naik nak dekat 100% sejak PKP. aumm. https://t.co/dtIM0pKsdN pic.twitter.com/P0IFhBrO5D

— Khairul Azri (@mkhairulazri) July 29, 2020

Difahamkan Super Ring merupakan makanan snek serta merupakan produk yang evergreen. Bahana politik serta menjadi bahan sindiran ahli politik mungkin antara yang menjadi faktor snek ini menjadi ‘iklan’ kepada orang ramai untuk mendapatkannya.

Selain faktor populariti daripada ahli politik, snek ini turut menjadi kegilaan pada akhir tahun lalu di Korea selepas Super Ring dikatakan menjadi snek kegemaran Jennie dan Jisoo Blackpink.

wahh snack fav rakyat malaysia dah jual kat korea tapi harga kemain mahal. jisoo & jennie impact 😂 https://t.co/qgD8TCkLjd

Permintaan yang tinggi sesebuah produk dalam syarikat antara yang menjadi faktor sesebuah syarikat mengalami peningkatan harga saham. Malah pada 10 Jun lalu OFI berjaya mencatat sejarah apabila mencatatkan harga saham tertinggi sepanjang 12 bulan terakhir.

Selain OFI, saham lain khususnya syarikat yang menerima permintaaan yang tinggi sewaktu wabak COVID-19 melanda seperti Top Glove dilihat turut mencatatkan harga saham yang mendadak sepanjang enam bulan terakhir ini.

Ketahui lebih lanjut mengenai fenomena Super Ring di Korea impak daripada Jennie dan Jisoo Blackpink. Turut dikongsikan, bagaimana wanita ini berjaya menjana empat angka sebulan dengan hanya menjual Super Ring di eBay.

Penangan Jennie Dan Jisoo Blackpink, Super Ring Kini Laris Di Korea

Suri Rumah Ini Jana Pendapatan 4 Angka Sebulan Hanya Jual Super Ring Di eBay


Bahana Promosi Skim Kriptowang, Jake Paul Dan Lindsay Lohan Didakwa Oleh SEC

Sementara dunia sedang hangat dengan ChatGPT, arena kriptowang pula seperti sudah sunyi sepi tanpa khabar berita. Kini sejumlah ikon antarabangsa pula didakwa oleh Securities and Exchange Commission (SEC) kerana mempromosikan skim kriptowang secara tidak telus.

Antara nama ikon popular yang mencuri perhatian daripada senarai itu adalah Jake Paul dan Lindsay Lohan. Difahamkan sebanyak lapan individu popular yang telah didakwa oleh pengawal selia Amerika Syarikat kerana mempromosikan kriptowang TRX dan  BTT di platform media sosial peribadi tanpa memberitahu sudah dibayar oleh seorang pelabur kriptowang.

Hal ini sekaligus membuat ramai pengikut mereka mahu melabur dan membeli kriptowang tersebut dan tertipu menyangka ikon kegemaran mereka benar-benar berminat dengan kriptowang tersebut.

Difahamkan dalang di sebaliknya merupakan seorang pelabur kripto bernama Justin Sun yang giat menggunakan ikon terkemuka untuk mempromosikan aset kriptowang TRX dan BTT supaya mendapatkan keuntungan menerusinya.

Bukan itu sahaja, Sun bersama syarikatnya dilaporkan memanipulasi jumlah dagangan bagi kedua-dua kriptowang itu menerusi platform dagangan tidak berdaftar untuk mempamerkan aktiviti dagangan yang aktif. Tindakan memalsukan jumlah dagangan ini turut memberi impak kepada kestabilan harganya yang lebih baik.

Dengan berbuat sedemikian, Sun dilaporkan lebih mudah untuk menjual kriptowang tersebut di samping mengaut keuntungan berjumlah $31 juta (~RM137 juta) hasil daripada jual beli yang tidak sah menerusinya.

Dalam pada itu beberapa individu terbabit telah pun membayar sebanyak RM1.7 juta untuk menyelesaikan pertuduhan itu. Sementara yang lain, masih belum memberi penerangan dan ada yang berunding bersama peguam peribadi dalam menyelesaikan pertuduhan itu.


Bahana Ragut Seorang Wanita Warga Emas, Peragut Kena Kejar Dengan Dua Ford Mustang

Seorang peragut lari tidak cukup tanah apabila dia dikejar dua buah Ford Mustang selepas meragut seorang wanita wanita warga emas hadapan kawasan perumahan.

Kejadian yang berlaku lebih kurang pukul 9.35 pagi, 25 Februari itu dirakam pada sebuah cctv yang diletakkan dalam salah satu rumah di Jalan Anggerik, Kampong Manjoi Tambahan, Ipoh.

Semasa kejadian wanita warga emas itu berjalan seorang diri di tepi jalan, lalu beg yang dijinjingnya diragut dari belakang oleh seorang lelaki membawa motosikal.

A post shared by VOCKET Car Club (@vocketcarclub)

“Mangsa yang berusia 63 tahun itu tidak mengalami sebarang kecederaan, namun mengalami kerugian selepas wang tunai RM1,500, telefon bimbit dan dokumen-dokumen peribadi dibawa lari oleh peragut terbabit,” kata Ketua Polis Daerah Ipoh, ACP Yahaya Bin Hassan.

Tambahnya lagi, beliau meminta saksi lebih-lebih lagi dua pemandu Ford Mustang dan seorang lelaki berbaju putih yang kelihatan mengejar suspek tampil ke mana-mana balai polis berdekatan atau hubungi 016-327 8390 (Insp. Gopirajan A/L Murugiah) bagi membantu siasatan.

Dalam pada itu, netizen memuji ketiga-tiga orang awam yang menghulurkan bantuan dengan mengejar peragut terbabit.


Bahana Taktik Licik Pertukaran Kad ATM, Seorang Warga Emas Alami Kerugian Berjumlah RM46,000

Sudah menjejak hari ke-8 di bulan Ramadhan, kita sepatutnya memperbaiki tingkah laku diri di samping melakukan amal ibadat untuk balasan pahala berlipat kali ganda. Namun, masih ada individu yang berbuat kejahatan pada ketika ini meskipun berada di bulan mulia ini.

Menerusi ciapan yang dimuat oleh @paizmuhdd, beliau telah mendedahkan tentang nasib malang yang ditimpa terhadap seorang warga emas yang mengalami kerugian melebihi RM45,000 kerana diperdaya oleh taktik licik pertukaran kad ATM.

Jumlah keseluruhan transaksi haram bernilai RM 46,000 dengan 3 hari transaksi bermula 25,26 & 27 March 2023 sebanyak 23 transaksi dan salah satunya transaksi dibuat membeli telefon Iphone 13 pro max di sebuah kedai telekomunikasi di Kapar. pic.twitter.com/9u9yhWYPcb

Difahamkan jumlah keseluruhan transaksi haram yang bernilai RM46,000  berlaku dalam tempoh tiga hari bermula 25 Mac, 26 Mac dan 27 Mac 2023. Terdapat sebanyak 23 transaksi yang telah dibuat oleh suspek dan salah satunya dibuat untuk membeli telefon pintar iPhone 13 Pro Max di sebuah kedai telekomunikasi di Kapar.

Beliau mendedahkan prosedur jenayah yang dibuat oleh suspek secara terperinci  menerusi bebenangnya. Pada mulanya, suspek akan merosakkan mesin ATM di mana akan menyebabkan kegagalan kad untuk dibaca. Kemudian suspek akan berdiri rapat dengan mangsa untuk memerhatikan nombor pin kad tersebut.

1)Si Perompak yang hina rosakkan mesin ATM2)Si Perompak yang hina akan berdiri di belakang mangsa tersebut berlakon mcm nak withdraw duit tapi sebenarnya perhatikan no pin mangsa3)Kad mangsa akan tersangkut sebab mesin ATM telah dirosakkan pic.twitter.com/ZF7lwqGemW

Selepas itu, kad mangsa akan tersangkut disebabkan mesin ATM telah dirosakkan. Lalu, suspek akan berpura-pura cuba untuk membantu dan pada masa yang sama suspek akan mengeluarkan kad lain atau dummy yang serupa dengan kad mangsa dan diberikan kepada mangsa tanpa disedari.

Sementara kad di dalam mesin ATM, si suspek boleh ambil dan mengeluarkan wang sewenang-wenangnya daripada akaun tersebut kerana mengingati nombor pin yang diperhatikan sewaktu di belakang mangsa.

Mangsa akan ingat kad tersebut rosak. Kejadian akan dilakukan pada hari Sabtu/Ahad. So dia akan sempat buat transaction sbb hari Isnin baru bank buka untuk buat pertukaran kad. Fyi, mangsa warga emas selalunya takkan ada online banking untuk check transaksi. pic.twitter.com/AKitNFSTiQ

Difahamkan kegiatan pertukaran kad bank di mesin ATM berlaku di sekitar kawasan Selangor dan menyasarkan warga emas. Penjenayah sengaja menyasarkan warga emas kerana mereka tidak pandai menggunakan perbankan atas talian untuk menyemak transaksi.

Suspek juga memilih hujung minggu sebagai waktu beroperasi kerana mangsa tidak boleh membuat penggantian kad pada hujung minggu dan perlu menunggu sehingga hari Isnin berikutnya.

Berdasarkan video bukti yang berjaya didapatkan, suspek merupakan sepasang suami isteri di mana mereka membeli iPhone 13 Pro Max menggunakan kad bank mangsa menerusi sebuah kedai telekomunikasi. Malah, suspek dilihat mampu memasukkan nombor pin dengan betul untuk membuat transaksi haram itu.

Difahamkan laporan polis telah pun dibuat susulan insiden itu dan tindakan lanjut bakal diambil. Suspek pada ketika ini masih dalam proses penjejakan dan sesiapa yang mempunyai informasi boleh maklumkan kepada pihak berkuasa.

Sebagai peringatan, kita mestilah berwaspada sewaktu ingin menggunakan mesin ATM dan jangan sesekali membiarkan individu yang tidak dikenali berada dekat jika kad masih belum dikeluarkan lagi. Anda juga sebagai anak seharusnya menemani ibu bapa jika mereka ingin berurusan di mesin ATM agar boleh menggelakkan perkara yang tidak diingini.


Bahang Anugerah Lagu Indie Mula Terasa, Tonton 12 Lagu Rebut Gelaran Juara

Anugerah Lagu Indie 2021 (ALI2021) bakal membuka tirai pada hari Sabtu, 18 Disember jam 9.00 malam. Daripada 12 lagu yang bertanding, hanya 1 lagu sahaja akan merebut gelaran juara ALI pada tahun ini.

Pada separuh akhir yang lalu, kita dapat melihat bagaimana kesemua kumpulan menunjukkan taring masing-masing dengan gaya dan pembawaan mereka.

Paling mendapat perhatian pada separuh akhir yang lalu adalah Arunboii dengan lagu Enge Port dan gaya hip-hop campur rock yang dipersembahkan. Selain itu, lagu Senja Temu Lelah nyanyian BER_ ft Leasim dan Jauh nyanyian Nusarasa juga bakal mencabar 12 kumpulan yang lain bagi merebut gelaran juara.

A post shared by Anugerah Lagu Indie (@anugerahindie)

Secara dasarnya, kesemua lagu yang bertanding telah menunjukkan sisi pelbagai yang mereka mampu tawarkan untuk industri seni muzik di Malaysia. Nilai segar dari susunan muzik, bait-bait lirik serta melodi menunjukkan bahawa industri kita mampu untuk pergi jauh dalam pasaran tempatan mahupun antarabangsa.

Bahang pentas akhir sudah bermula namun debaran menanti siapakah juara Anugerah Lagu Indie juga makin terasa. Jangan lupa untuk saksikan 12 lagu berentap di pentas akhir ALI2021 yang berlangsung secara Live di saluran YouTube Anugerah Lagu Indie pada 18 Disember nanti jam 9.00 malam.

Antara juri yang bakal menjadi penentu juara ALI2021 pada tahun ini adalah Jennifer Thompson, Amy Search, Rudy Nastia, Efry Arwis, Irena Taib, SXPH, Gjie, Luca Sickta, Michael Christian Simon, Imran Ajmain dan JD Wong.

Ketengahkan penyanyi rap ‘indie’ tempatan, Snoop Dogg puji siri 16 Baris. Untuk bacaan lanjut, klik pautan di bawah.

Ketengahkan Penyanyi Rap ‘Indie’ Tempatan, Snoop Dogg Puji Siri 16 Baris

Ahli Asal OAG Kini Kembali Bergabung Selepas 22 Tahun


Bahasa Jiwa Bangsa Tapi Apa Yang Saya Lihat Adalah Sebaliknya Bagi Bahasa Melayu

Sikap orang Melayu yang tebal dengan pepatah masuk kandang kambing mengembek, masuk kandang lembu menguak besar ditunjukkan di dalam gaya mereka berkomunikasi.

Pergi bengkel Cina, dicakapnya bahasa Melayu telo Cina. Jumpa kontraktor Indonesia, dicakapnya bahasa Melayu telo Indonesia. Naik ke Utara atau ke Pantai Timur pun dicubanya telo tempatan (walaupun buruk benar bunyinya).

Belum cerita yang ke luar negara. Mencuba bercakap English di dalam telo British atau Amerika.

Belum lagi cerita ‘men in suits‘ di dalam bilik mesyuarat yang berbahasa Inggeris walaupun rata-rata di dalam bilik mesyuarat tersebut berkulit sawo matang dan makanan kegemaran mereka adalah budu, tempoyak, belacan dan cencaluk.

Betapa ‘accommodating’ sifat Melayu itu. Mat Salleh panggil ia sebagai ‘The art of changing hats’. Tapi kemesraan ini ada 2 timbal-baliknya.

Yang pertama, melemahkan penguasaan Bahasa Melayu dari aspek perluasaan penggunaan dan penciptaan terma serta kosa kata yang baru. Diari ‘vocabulary’ yang semakin menipis. Diburukkan lagi dengan usaha memartabatkan kembali Bahasa Melayu yang lemah dan ibarat melepaskan batok di tangga.

Yang kedua, ia akan semakin mengurangkan relevan bahasa tersebut untuk digunakan di dalam pelbagai urusan. Akhirnya, ia hanya bahasa yang sesuai digunakan untuk urusan jual beli di pasar-pasar basah sekitar Selayang yang rata-ratanya di dominasi orang luar.

Ya, yang BAIK ITU BUDI. Tetapi yang INDAH ITU BAHASA bukan?

Bukanlah menjadi satu dosa untuk menguasai bahasa kedua dan ketiga, mahupun yang keempat dan yang kelima, TETAPI bahasa Melayu sebagai bahasa kebangsaan WAJIB DIUTAMAKAN.

Lebih-lebih lagi di bumi Malaysia ini. Kerana bahasa Melayu adalah bahasa penghubung dan ‘lingua franca’ di dalam negara.

Di dalam kita mengambil sikap masuk kandang kambing mengembek masuk kandang lembu menguak, jangan dilupakan juga sikap di mana bumi dipijak di situ langit dijunjung.

Usaha memartabatkan kembali Bahasa Melayu sebagai bahasa kebangsaan bukan tugas badan bahasa negara semata-mata. Ia perlu disokong dan diusahakan bersama pelbagai pihak di dalam pelbagai bidang dan kerjaya.

Ya. Saya akui. Ada beberapa terma yang kita perlu pinjam daripada bahasa lain kerana tiada terjemahan sesuai di dalam bahasa Melayu. Ini kita tak boleh lari. Bahasa Inggeris juga banyak mengambil kata pinjaman sehingga orang German menggelarkan bahasa Inggeris sebagai ‘bastardized language’.

TETAPI, dalam kita ralit nak me’Melayu’kan bahasa lainnya, janganlah sehingga yang ada perkataan dan terma di dalam bahasa Melayu yang pun kita masih nak ‘Inggeris’kan (contoh: yuran – fi, kandungan – konten, pasukan – tim)

Pusat bahasa negara sudah tidak seharusnya bekerja di dalam ‘silo’ dan zon selesa mereka. Mereka WAJIB untuk berhubung dan menjayakan usahasama dengan pelbagai bidang dan kerjaya. Supaya bidang sains, matematik, kejuruteraan, undang-undang, perniagaan dan teknologi juga mencipta terma-terma baru di dalam Bahasa Melayu.

Ianya amat menduka-citakan apabila ada rakyat Malaysia sendiri yang memperlekehkan dan merendahkan martabat bahasa kebangsaannya sendiri.

Dalam perihal bahasa Melayu (malah segala bentuk warisan, seni dan kebudayaannya) jangan terkejut jika kita ke luar negara dan berjumpa orang luar yang fasih berbahasa Melayu, dan kita dengan bangga berkata:

“Bahasa Melayu? Saya tak pasti. Tapi saya fasih berbahasa Indonesia.”


Bahaya Aplikasi ‘FaceApp’ Yang Anda Mungkin Tidak Tahu

Nampaknya kini muncul satu lagi trend baharu yang diikuti netizen iaitu memaparkan wajah tua mereka menggunakan aplikasi FaceApp. Trend ini bukan sahaja mula menjadi ikut-ikutan netizen di Malaysia, tetapi di seluruh dunia.

FaceApp merupakan satu aplikasi yang dapat mengubah gambar wajah menggunakan beberapa efek dan antara efek yang menjadi pilihan adalah mengubah wajah kelihatan tua, muda, rambut panjang, dan tambah janggut.

Malah, terdapat ramai selebriti dan orang ternama yang mengikuti trend ini dan memuat naik gambar efek mereka di laman sosial. Antaranya adalah Joe Jonas, Jared Leto dan banyak lagi.

A post shared by  Jonas Brothers (@jonasbrothers) on Jul 16, 2019 at 2:38pm PDT

A post shared by  JARED LETO (@jaredleto) on Jul 17, 2019 at 7:32am PDT

Jika sebelum ini trend #10YearsChallenge menjadi ikut-ikutan, kini trend ini pula sedang melanda. Mungkin bagi anda, ia hanya sekadar suka-suka tetapi apa implikasinya kepada diri anda pada masa depan? Adakah anda ketahui bahaya aplikasi FaceApp ini?

Kemungkinan besar trend ini akan membahayakan hidup anda pada masa depan. Kenapa kami katakan begitu? Ini kerana FaceApp mempunyai kebenaran untuk akses galeri anda, malah gambar anda akan dimuat naik ke cloud.

Jika dimuat naik ke cloud, ramai penggodam akan dapat akses cloud itu dengan mudah, lalu boleh menggunakan maklumat itu untuk kepentingan diri mereka. Malah, maklumat peribadi anda juga mungkin boleh dijual kepada pihak ketiga dan jika perkara tersebut berlaku, jangan terkejut jika wajah anda digunakan untuk promosikan produk-produk di pasaran dan sebagainya.

Menurut laporan Standard, aplikasi ini telah membuang feature yang membolehkan pengguna menukar warna kulit dan etnik kerana dianggap kontroversi dan tidak sensitif. Bagaimanapun, ramai pengguna tidak sempat menggunakan feature ini kerana dibuang pada tahun 2017 sebelum ia tular pada tahun lalu.

Tindakan anda sebenarnya memberi maklumat peribadi secara percuma kepada sesiapa yang mahukannya walaupun developer aplikasi ini menafikan menjual data penggunanya kepada pihak ketiga, tetapi tidak salah jika kita berhati-hati. Mungkin selepas ini, anda boleh lebih berwaspada dalam mengikuti apa-apa trend yang hits agar tidak menjadi mangsa penggodam ataupun pihak tidak bertanggungjawab.

Ini pula artikel berkaitan 10 Years Challenge yang juga tular pernah tular sebelum ini. Baca pada pautan di bawah.

‘Bahaya’ Cabaran #10YearsChallenge Yang Mungkin Ramai Tidak Sedar

Mufti Wilayah Persekutuan Fatwakan ‘Lathi Challenge’ Adalah Haram Dan Berdosa

Lihat Senarai Artis Malaysia Yang Sahut Cabaran #AgeChallenge


Bahaya Beli Rumah Bersama Pasangan, Ini Yang Berlaku Apabila Salah Seorang Meninggal Dunia

Kebiasaanya, suami isteri akan membeli rumah bersama untuk kuatkan dokumen. Di SPA/SNP pula akan ada dua nama. Nama si suami dan nama si isteri. Dua-duanya mengambil MRTA/MRTT (takaful).

Sekarang apa akan berlaku jika salah seorang meninggal dunia?

Jika harga rumah RM600,000. Rumah itu terbahagi 2 (sebab 2 penama):

Jika suami meninggal dunia, 50% bahagian suami sudah tidak perlu dibiayai, kerana takaful sudah bayarkan. Betul kan? Manakala bahagian isteri, 50% selebihnya perlu terus dibayar oleh pihak si isteri.

Bahagian si suami sudah pun menjadi HARTA PUSAKA. Jika suami masih ada mak ayah, mereka boleh tuntut hak mereka daripada 50% tersebut.

Saya baru dapat mesej, seorang balu yang baru kehilangan suaminya, anak ada dua. Mak dan ayah mertua tidak mahu lepaskan hak. Mereka tetap mahukan bahagian mereka dalam rumah. Si isteri tidak mampu bayar, kerana jumlah bahagian mereka hampir RM140,000!

Sudahlah harta ini saja tinggal kepada balu dan anak-anaknya. Tetapi tetap mak ayah mertua tidak lepaskan. Bila ditanya kenapa?

“Ayah mahu sedekah duit kepada anak yatim dan bagi anak-anak ayah.”

Gamaknya, mertua beliau dan cucu beliau bukan anak yatim rasanya. Allah. Ini kes biasa yang ada di Malaysia. Penunggang agama tahap tertinggi. Ini baru mak ayah mertua, bagaimana pula kalau dengan adik-beradik mertua?

Di sinilah anda perlu mempelajari ilmu faraid. Kenali siapa waris suami anda dan isteri anda sekarang. Kenali perwatakannya. Namun, itu pun belum menjamin apa-apa.

Kes lain saya jumpa, ayah mertua kata buatlah rumah di atas tanah dia. Nanti dah siap, ayah mertua tukar nama. Tetapi sampai sekarang tak tertukar. Sudahlah si isteri guna tunai buat rumah dengan orang kampung. Tiada hitam putih.

Sekarang suaminya sudah lumpuh (anaknya si ayah ini) dan sudah nyanyuk kerana kemalangan. Tiap-tiap hari ayah mertua remind menantunya, jangan tukar bil elektrik. Sebab dia ingin rumah itu jatuh kepada dia jika anaknya sudah tiada nanti.

Saya rasa kasihan dengan si isteri itu. Anak sudah 4 orang. Sekarang isteri tengah memikirkan bagaimana nak dapatkan rumah yang telah dibina dengan duitnya. Moga Allah swt lindungi mereka dan mencukupkan rezeki mereka.

Untuk elakkan perkara di atas berlaku dan anda ingin pasangan hidup senang, tidak mahu merempat selepas anda tiada nanti, anda perlu:

Si suami hibahkan bahagian (50%) beliau kepada si isteri. Si isteri pun hibahkan bahagian (50%) beliau kepada si suami. Hibahkan antara satu sama lain.

Jika suami meninggal dunia, bahagian suami akan dapat sepenuhnya kepada isteri. Jadi 100%. Begitulah sebaliknya. Selamat. Tidak pergi ke sesiapa sudah. Prosesnya anda perlu berjumpa consultant untuk melakukan hibah ini.

Rumah yang belum habis bayar pun boleh dihibahkan. Ini diambil atas ijtihad Dr Wahbah Zuhaili, dengan syarat hutang (loan) itu dilangsaikan jika meninggal dunia.

Perlu ada MRTA/MRTT. Kos tidaklah mahal. RM1600 sahaja untuk 1-3 geran rumah. Apalah nilai RM1600 dengan nilai rumah anda RM400,000-RM500,000.

Ini untuk orang tersayang anda juga, bukan untuk orang lain.

Untuk harta sepencarian, proses perlu di Mahkamah Syariah di mana kos amat tinggi. Biasa rate peguam buka kes sahaja RM5,000-RM10,000.

Untuk dapatkan hak penuh rumah, isteri perlu menunjukan bukti beliau ada sumbangan terhadap rumah tersebut.

Pihak isteri perlu membawa perbuktian, barulah Hakim akan memberi pertimbangan sewajarnya. Sangat susah kes isteri dapat hak penuh terhadap rumah. Oleh itu, rancanglah sebaiknya tentang rumah ini kerana rumah paling kritikal jika berlaku perceraian atau kematian.

3. Boleh ke saya tukar terus kepada nama isteri atau anak?

Lebih selamat. Proses ini dibuat di Pejabat Tanah. Isi Borang 14A.

Tidak juga, kerana jika isteri mati warisnya juga boleh menuntut hak. Jika tukar kepada nama anak, anak pula mati awal daripada mak ayah.

Jika anak itu sudah berkahwin, sudah ada waris lain yang berhak. Contohnya, isteri atau suaminya.

Penyelesaian yang terbaik ialah yang pertama iaitu hibah bersyarat.

Kepada suami dan isteri, buatlah perancangan sekarang. Kebanyakan yang ramai sangat jumpa saya ialah mereka yang telah menghadapi masalah sebegini.

Merasai keperitan keluarga retak kerana harta. Beza orang merasai dan tahu. Yang merasai sudah tentu tidak mahu warisnya susah begini. Yang tahu hanya tenang sahaja.

Alangkah sedihnya. Kita sudah berada di taman-taman syurga. Tetapi waris kita berada di neraka dunia. Merempat kerana tiada lagi rumah untuk berehat dan bersuka ria.

Sila tag dan share kepada pasangan anda jika anda termasuk dalam golongan ini.

Golongan di atas ini ialah golongan pertama kritikal perlu perancangan hibah. Dan ada 11 golongan lagi. Nanti saya akan share dari masa ke semasa.

Baca: Siapa Jadi Pemilik Rumah Apabila Suami Anda Meninggal Dunia

Baca: 3 Salah Faham Tentang Harta Pusaka Yang Anda Patut Tahu


13 Sebab Kenapa Shinkansen Memiliki Teknologi Terbaik

Masa kecil dulu idamkan bullet train ada di Malaysia dengan membayangkan tinggal di Kota Bharu tapi kerja di Kuala Lumpur dengan masa perjalanan kurang dari 2 jam sehala.

Shinkansen ialah sekumpulan keretapi kelajuan tinggi di Jepun yang bermaksud “new trunk line”. Ada aura ninja kan namanya itu. Dah boleh join team Naruto seperti Sasuke Uchiha dan Sakura Haruno.

Dengan bentuk aerodinamik seperti peluru menggunakan aluminium, shinkansen boleh cecah kelajuan 320 km/j. Bayangkan travel dari Kuala Terengganu ke Kuala Lumpur dengan jarak 500 kilometer ambil masa 2 jam 25 minit saja. So convenience.

Pertama beroperasi di dunia pada 1 Oktober 1964, iaitu 9 hari sebelum pembukaan Olimpik Tokyo. Walaupun dah ada banyak bullet train pada masa kini di pelbagai negara, malah lebih laju berbanding shinkansen, keretapi Jepun ini masih yang terbaik.

Ya, anda akan rasa tenang naik shinkansen, lebih-lebih lagi anda seorang pencinta alam kerana teknologi yang digunakan bersifat mesra alam sambil memastikan ia bergerak laju dengan selamat dan selesa.

Bullet train orang Perancis dan China hanya paling laju pada jalan yang lurus. Manakala, shinkansen boleh handle corner atau lengkungan rail yang mencabar. Ini gara-gara permukaan bumi Jepun yang berbukit telah mendorong inovasi teknologi ke tahap masa kini.

Shinkansen dipenuhi sensor untuk mengenalpasti gegaran gempa bumi awal. Ia juga boleh tahu jarak antara shinkansen dengan keretapi lain. Sensor ini akan hantar isyarat pada sistem brek automatik yang membolehkan shinkansen yang sedang bergerak laju berhenti dalam jarak 300 meter.

Rekod kemalangan berpunca dari shinkansen hampir boleh dikatakan tiada sepanjang ia beroperasi 52 tahun berbanding di Perancis, China dan Sepanyol.

Contoh, tiada kecederaan atau kematian pada penumpang dan staf shinkansen dalam insiden gempa bumi dahsyat pada 2011.

Insiden yang pernah berlaku pada shinkasen melibatkan gempa bumi, bunuh diri, kegelinciran di rail depot yang sangat licin dan salji yang menutupi rail.

Itulah definisi ketepatan masa atau kelewatan shinkasen apabila ia diukur dengan unit saat, bukan minit. Macam tak terlewat kan. Ia turut diakui oleh sebuah majalah Perancis bahawa shinkansen 100% on time.

Teknologi keretapi kelajuan tinggi yang dipakai oleh negara-negara lain bukan dibeli dari Jepun sebab kebanyakan negara nak harga bajet dan tak nak caj tinggi pada pengguna.

Jadi mereka beli dari Perancis yang caters Sepanyol, Korea Selatan dan Maghribi, dan China yang caters Turki, Romania dan Hungary.

Pembina kejuruteraan bogie perlu memastikan penumpang selesa, rail track tak rosak dan tak tergelincir apabila shinkansen bergerak lebih dari 200 km/j.

Jadi, berlaku inovasi teknikal bagi meningkatkan prestasi bogies, mengurangkan berat dan juga getaran bagi memastikan ia bergerak laju dan sentiasa beroperasi.

Air spring turut digunakan di bahagian penumpang untuk menyerap getaran shinkansen. Walaupun teknologi tip top, sampai sekarang ia masih dikaji untuk penambahbaikan dan inovasi.

Kalau anda perasan, kepala shinkansen seperti kepala kapal terbang walaupun ia dipanggil bullet train. Bentuk seperti itu penting dari segi aerodinamik yang menyebabkan rintangan angin jadi lebih kecil. Ini membolehkan shinkansen bergerak laju tanpa masalah.

Shinkansen guna kawalan sistem kelajuan yang dikenali sebagai Automatic Train Control (ATC). ATC ini akan menghantar maklumat dari trek kepada Mr. Pilot shinkansen.

Sistem ini membolehkan shinkansen bergerak pada kelajuan yang sepatutnya mengikut keadaan semasa trek. Shinkansen juga bergantung pada sistem Pusat Kawalan Trafik bagi memastikan ada cukup masa dan jarak antara keretapi.

Lihat rail connection shinkansen dari ibu negara Jepun, Tokyo ke bandar-bandar lain. Impressive kan. Ia hanya untuk perjalanan jarak jauh sahaja.

Tak lama lagi akan ada keretapi kelajuan tinggi di Malaysia. Tak sabarnya nak naik. Sekurang-kurangnya bullet train yang bakal dibina itu lebih laju dari line internet sedia ada. Eh!


Bahaya Binatang Kesayangan Terhadap Manusia, Ini Yang Anda Patut Tahu

Haiwan kesayangan memang comel, manja dan mengasyikkan. Sesetengah daripada kita mengganggap haiwan peliharaan sebagai ahli keluarga.

Haiwan kesayangan seperti kucing yang comel memberikan kita ketenangan, mengurangkan stres dan ‘ubat’ kesunyian kepada pemilik nya. Ada juga menjadikan membela haiwan kesayangan untuk menjana pendapatan.

Apapun alasan kita membela haiwan kesayangan, kita perlu berhati-hati terutamanya aspek kebersihan semasa menjaga mereka. Kenapa saya berkata demikian?

Zoo-no-sis. Pernah dengar istilah ini? Rasanya ianya sangat ‘biasa’ kepada sesiapa yang bekerja di bidang veterinar, perubatan atau biologi. Kalau mereka tak pernah dengar, kena mengulang balik semester. Terutamanya pelajar perubatan veterinar di Universiti Putra Malaysia. Hehe.

Istilah zoonosis berasal dari istilah latin ‘zoon’ bermakna haiwan dan ‘nosos’ adalah sakit. Secara ringkasnya zoonosis adalah sesuatu penyakit yang boleh menjangkiti manusia daripada haiwan. Jangan panik dan tak nak sentuh haiwan apabila dah tahu terminologi zoonosis ini.

Kita, sebagai manusia pun, juga boleh menjangkitkan penyakit kepada haiwan kesayangan kita. Namanya ‘reverse zoonosis’. Contoh penyakit zoonosis yang tengah hangat di Malaysia sekarang ini ialah rabies (penyakit anjing gila).

Selain itu, leptospirosis (kencing tikus) dan influenza virus (selsema burung) pernah menjadi isu yang menggemparkan negara kita. Sebenarnya ada banyak lagi penyakit zoonosis.

Penyakit zoonosis ini disebabkan oleh mikroorganisma seperti virus, bakteria, fungi dan parasit yang berada pada haiwan yang telah dijangkiti.

Dalam penulisan ini saya hanya ingin menyentuh mengenai parasit cacing yang hidup dalam badan haiwan kesayangan anda, yang mungkin ada sedari atau tidak.

Dalam anjing dan kucing, terdapat cacing yang lazim dijangkiti jika kita tidak memberikan haiwan kesayangan kita ubat cacing. Contohnya cacing kait yang dinamakan Ancylostoma.

Tahukah anda bahawa cacing-cacing ini bertelur?

Najis haiwan yang telah dijangkiti oleh cacing ini mempunyai telur cacing tersebut. Telur cacing yang berada di persekitaran akan berkembang menjadi larva, dan larva ini tidak nampak oleh mata kasar kita.

Kita boleh dijangkiti apabila larva tersebut menembusi kulit kita. Tempat kemasukan yang paling utama ialah kulit lembut diantara jari kaki. Tetapi ia juga boleh memasuki melalui kawasan kulit lain.

Apabila kita berjalan kaki ayam, kita akan mempunyai risiko yang tinggi untuk dijangkiti oleh larva cacing tersebut. Itulah sebab orang-orang tua pesan pakai selipar apabila jalan. Tak boleh kaki ayam. Haha. Mereka dah tahu anda boleh dapat cacing Ancylostoma.

Satu lagi saya nak berpesan, berhati-hatilah semasa kita menikmati keindahan pemandangan di pantai. Tengok juga kalau ada najis haiwan yang ada, mungkin anda tidak perasan semasa anda ‘ber-selfie’.

Rasanya kalau anda tiada masalah hidung, anda akan alert dengan bau tinja daripada haiwan kesayangan yang memang kurang menyenangkan.

Akan tetapi, kemungkinan yang akan berlaku ialah kanak-kanak yang asyik bermain, membina istana pasir, mereka leka. Mereka tidak perasan kehadiran larva cacing yang bermain-main di tinja haiwan dan mungkin akan dijangkiti oleh larva cacing tanpa disedari.

Mesti semua tertanya-tanya apa akan belaku kalau kita dijangkiti parasit ini?

Penyakit dinamakan ‘Cutenous Larva Migran’ atau singkatannya CLM. Ia dicirikan dengan keradangan pada kulit. Orang tua-tua dulu sebut ‘Gatal Tanah’. Kita akan ‘’gatai” yang amat sangat dan tidak berhenti menggaru setelah larva cacing ini menembusi kulit kita.

Ada lagi satu cacing yang dinamakan Toxocara yang boleh menjangkiti tuan punya haiwan kalau mereka tidak menjaga kebersihan.

Tidak seperti Ancylostoma dimana larva menembusi kulit kita. Toxocara boleh dijangkiti jika kita termakan benda-benda kotor (najis) yang mengandungi telur cacing tersebut.

Yang sedihnya, kanak-kanak biasanya tertelan benda-benda kotor yang mempunyai telur cacing ini ketika bermain di taman permainan dimana terdapat pasir-pasir yang tercemar dengan najis haiwan.

Simptom yang direkodkan oleh ramai menunjukkan tidak teruk. Akan tetapi, ada kes merekodkan buta sebelah mata. Ini dinamakan ‘ocular toxocariasis’. Ini terjadi apabila penyakit ini mencapai tahap yang teruk.

Ada tak cara nak mencegahnya? Mestilah ada. Jika kita bijak menjaga kebersihan dan ilmu didada, In Shaa Allah, penyakit ini boleh dicegah.

Semoga perkongsian ini bermanfaat. Boleh share kepada semua terutamanya pencinta haiwan.


‘Bahaya’ Cabaran #10YearsChallenge Yang Mungkin Ramai Tidak Sedar

Baru-baru ini menjadi satu trend buat warganet berkongsikan dua gambar bersebelahan, membandingkan diri mereka 10 tahun lalu dengan keadaan mereka sekarang. Trend ini dikenali sebagai #10YearChallenge mula menjadi ikut-ikutan oleh warganet di laman sosial Facebook, Twitter dan Instagram.

Tidak terlepas juga selebriti dan orang berpengaruh menyahut cabaran ini lantas menjadikan trend ini satu fenomena di serata dunia.

What a difference ten years can make! Although I do still have a lot of ❤ for my tan lines, hoops and blonde days… #10YearChallenge

A post shared by  Jessica Biel (@jessicabiel) on Jan 13, 2019 at 6:37pm PST

I pun teringin nak buat #10yearschallenge … Gambar Kiri masa ibu sambut birthday ke 24, gambar kanan tu gambar terbaru ibu masa bertunang umur 34 tahun. Apa pendapat sayang2 semua? Perempuan cantik lepas jadi ibu atau sebelum jadi ibu ❤ #iburayfalraysha

A post shared by  Fasha Sandha (@fashasandha) on Jan 15, 2019 at 4:38am PST

Bagi anda, mungkin trend #10YearChallenge ini hanya satu perkara yang biasa dimana ianya tidak akan membahayakan diri anda tetapi mungkinkah ada agenda lain di sebaliknya cabaran ini? Pernahkah anda bayangkan bahawa trend ini merupakan satu ancaman siber yang mungkin akan mempengaruhi kita di masa akan datang?

Menurut Kate O’Neill yang merupakan seorang penulis di Wired, kemungkinan besar trend ini merupakan satu ‘helah’ daripada syarikat-syarikat media sosial untuk melombong data peribadi anda. Menurut beliau, trend ini mungkin merupakan satu percubaan besar–besaran untuk melatih A.I (Kecerdasan Buatan) mengecam proses penuaan muka manusia.

Let's just imagine that you wanted to, say, train a facial recognition algorithm on age-related characteristics. You'd ideally want a broad and rigorous data set with lots of people's pictures. It'd help if you knew they were taken a fixed number of years apart — say 10 years.

— Kate O'Neill (@kateo) January 13, 2019

Bagi anda yang suka mengikut trend pastinya anda tidak akan teragak-agak untuk melakukan cabaran ini. Setelah anda menyahut cabaran ini, pastinya anda akan memuat naik gambar anda dan ini memudahkan A.I untuk melakukan kerja yang ditugaskan kepadanya.

Anda pastinya tidak pernah terfikir bahawa sebenarnya anda memberikan ‘maklumat percuma’ kepada syarikat media sosial untuk digunakan bagi tujuan-tujuan tertentu. Malah, mungkin trend ini akan membahayakan diri anda kerana penjenayah akan dapat mengecam wajah terbaru anda dengan membuat perbandingan dengan wajah anda yang terdahulu.

The 10 year challenge is a user-generated meme that started on its own, without our involvement. It’s evidence of the fun people have on Facebook, and that’s it.

Menurut satu kenyataan balas Facebook di Twitter kepada editor Wired, Nicholas Thompson iaitu #10YearChallenge adalah meme yang dihasilkan pengguna yang bermula sendiri tanpa penglibatan pihak Facebook dimana ini merupakan bukti pengguna Facebook seronok dengan cabaran tersebut.

Penafian Facebook akan konspirasi memanipulasi data masih membimbangkan kerana sebelum ini Facebook terlibat dengan skandal menjual maklumat pengguna kepada syarikat lain.

Walaupun ianya sekadar suka-suka, anda perlu sentiasa peka tentang implikasi perkongsian setiap data yang anda kongsi. Jika tidak, maklumat berkenaan akan digunakan oleh sesiapa sahaja tanpa pengetahuan anda. Apa-apa pun, harap anda diluar sana berhati-hati dalam mengikuti apa-apa trend kerana bimbang trend yang menular akan membahayakan serta melanggar privasi anda.


Bahaya Dan Licin Antara Sebab Laluan Motosikal ‘Federal Highway’ Tidak Jadi Pilihan

Semalam tular rakaman video kemalangan sebuah motosikal yang merempuh kereta BMW di Lebuhraya Persekutuan selepas kereta tersebut secara tiba-tiba mengambil susur keluar ke kiri.

Rempuhan itu kemudiannya mengakibatkan mangsa terpelanting ke tengah jalan sebelum pemandu kereta tersebut meninggalkan tempat kejadian.

Walaupun rakan mangsa dalam satu kiriman di Facebook mengakui penunggang itu juga bersalah kerana tidak menggunakan laluan motosikal yang dikhaskan, namun ada juga netizen yang mempunyai pendapat berbeza.

Menurut mereka, laluan motosikal yang disediakan adalah tidak selamat untuk dilalui oleh para penunggang motosikal yang menggunakan lebuh raya itu.

Rata-rata mereka berpendapat bahawa laluan yang disediakan untuk penunggang motosikal itu sebenarnya lebih berbahaya daripada jalan utama dengan masalah seperti lorong yang sempit dan permukaan jalan yang dikatakan berada dalam keadaan teruk.

Malah ada juga yang berpendapat hanya mereka yang pernah menggunakan laluan itu sahaja mengetahui apa yang dihadapi oleh penunggang-penunggang motosikal ini.

Disebabkan masalah-masalah seperti keselamatan diri dan keadaan jalan yang tidak berapa baik ini jugalah yang membuatkan ada dalam kalangan penunggang motosikal yang membuat keputusan untuk menggunakan laluan utama seperti yang berlaku pada semalam.

Malah, ada juga dalam kalangan netizen yang berpendapat masalah ini bukanlah sesuatu yang baru sahaja berlaku tetapi telah berlarutan sejak sekian lama.

Menurut seorang netizen, sukarelawan seperti Lando Zawawi pernah beberapa kali mengutarakan masalah ini kepada pihak berwajib namun keadaan di laluan motosikal ini masih berada pada tahap yang lama.

Tidak dapat dinafikan, ianya adalah salah daripada sudut undang-undang sekiranya penunggang motosikal tidak menggunakan laluan khas yang telah disediakan untuk mereka.

Tetapi bagaimana pula jika menggunakan laluan tersebut hanya akan mendatangkan bahaya kepada mereka terutamanya mereka yang menggunakan laluan ini setiap hari. Sudah pasti risiko untuk mereka mengalami kemalangan akan lebih tinggi walaupun telah menggunakan lorong motosikal ini.

Harapnya, pihak berwajib dapat melihat kembali isu laluan motosikal di lebuh raya ini agar semua pihak terutamanya pengguna motosikal tidak lagi berasa risau dan dan khuatir untuk menggunakannya.

Baca perkongsian kami sebelum ini yang menceritakan bagaiamana penunggang motosikal ini terpelanting selepas beliau merempuh kereta BMW yang tiba-tiba ‘memancung’ laluannya. Klik pautan di bawah untuk membaca.

Penghantar Makanan Terpelanting Tinggi Selepas Kereta BMW Dihadapannya ‘Pancung’ Mengejut

Penunggang Motosikal Ini Hampir Maut Dilanggar Ford Ranger Dari Belakang Yang Dipandu Secara Berbahaya

Kemalangan Misteri Membabitkan Penunggang Motosikal Dan ‘Hantu’ Cetus Tanda Tanya Netizen


Bahaya Erotomania, Penyakit ‘Syok Sendiri’ Yang Melampau

Pernah tak anda jumpa orang yang suka syok sendiri, atau bahasa pasarnya ‘suka perasan lebih’ yang melampau-lampau. Kalau pernah, give me five! Hahaha. Ok, perkara ini dulu saya pernah bincang bersama kawan-kawan, oleh kerana mahukan kupasan yang lebih detail, jadi saya nekad untuk terbitkan artikel ini.

Baik, lumrah jadi manusia kita disukai atau diminati seseorang. Itu satu kelebihan, kalau anda rasa tak ada orang suka atau semua orang macam tak suka dengan anda, sila ubah perangai. Hiks. Namun begitu, sekiranya anda diminati secara berlebihan, ini mungkin satu petanda buruk.

Jika setiap pergerakan diperhatikan dan gerak-geri anda diekori atau hal seumpamanya berlaku, anda mungkin sedang menjadi mangsa hendap (stalking) oleh mereka yang menghidap simptom Erotomania. Boleh jadi ianya berlaku di dunia realiti atau maya.

Erotomania ialah satu simptom kecelaruan mental yang menjadikan seseorang itu percaya bahawa terdapat individu yang telah jatuh hati atau terpikat dengan mereka. Mereka percaya bahawa reaksi bahasa tubuh atau perlakuan individu tertentu itu (kebiasaannya berlainan jantina) adalah isyarat bahawa mereka sedang disayangi sedangkan hakikatnya, ia hanya ilusi.

Dalam kebanyakan kes, mangsa ialah orang asing yang mungkin tiada kaitan sedikit pun dengan pesakit. Mereka hanya sekadar terserempak atau berbual seketika sahaja. Tetapi, pertemuan singkat itu sudah cukup untuk menjadikan pesakit memendam perasaan yang mendalam.

Sebab itu dikebanyakan negara barat, intaian yang keterlaluan seperti ini dianggap sebagai satu jenayah dan menyalahi undang-undang. Maksudnya, aktiviti stalker berlebihan boleh jadi jenyah kalau di negara barat.

Apa yang lebih membimbangkan, penghidap simptom ini cenderung untuk menunjukkan sifat kasih sayang yang melampau kepada mangsanya. Boleh jadi dalam bentuk memberi hadiah, buat panggilan telefon atau menghantar mesej. Semuanya kerana sifat mereka yang syok sendiri itu.

Lebih parah, mereka juga sanggup menerobos privasi mangsa kerana baginya individu tadi adalah kekasih sejati mereka. Mereka tidak menghiraukan sama ada mangsa sudah mempunyai pasangan atau tidak. Selain itu, mereka turut mencuba untuk menjalinkan hubungan mesra dengan mangsa tanpa mempedulikan mangsa menyukainya atau tidak.

Dalam kes yang ekstrem, pesakit erotomania juga sanggup untuk mengupah orang ketiga bagi memerhatikan pergerakan mangsa. Mereka akan mengekori mangsa di tempat kerja atau apabila pulang ke rumah. Mereka tahu apa sahaja yang berlaku dalam kehidupan ‘kekasih’ mereka ini.

Pesakit juga berkemungkinan sanggup melakukan tindakan yang lebih agresif terhadap mangsa atau pihak ketiga sekiranya hajat mereka dihalang. Contohnya seperti santau menyatau. Itu kalau anda percaya, tapi tak mustahil pun perkara sebegini boleh berlaku.

Kebanyakannya wanita merupakan mangsa kepada penghidap simptom erotomania meskipun ada laporan menyatakan bahawa wanita juga mengalami masalah kecelaruan ini


Kasut Tumit Tinggi Mengundang Bahaya Kepada Si Pemakainya

Pada masa kini, golongan wanita yang bekerjaya memilih untuk berkasut tumit tinggi sebagai salah satu aksesori penting selain beg tangan. Bagi mereka, memakai kasut tumit tinggi menyerlahkan keanggunan diri dan membuatkan mereka rasa lebih bergaya.

Semakin tinggi inci kasut tumit tersebut, semakin bertambah tahap keyakinan diri.

Dunia kerjaya juga mendedahkan wanita dengan orang berpangkat tinggi, orang ternama dan orang ramai. Oleh itu, penampilan diri amat dititikberatkan untuk meningkatkan keyakinan diri dan menampilkan imej positif syarikat.

Setelah membaca banyak kajian saintifik, kes-kes berkaitan mahupun rujukan tambahan, wanita yang berkasut tumit tinggi biasanya menerima impak yang akan memudaratkan diri apabila kerap memakai kasut tumit tinggi.

Kasut tumit tinggi juga boleh dijadikan sebagai satu alat untuk mencederakan pihak lain. Contoh seperti dua kes berikut:

Kejadian berlaku di kondominium di Houston, Texas berikutan seorang wanita berumur 45 tahun dihukum penjara seumur hidup kerana bertindak kejam menggunakan kasut tumit tinggi 13 cm untuk memukul muka dan leher teman lelakinya sekurang-kurangnya sebanyak 25 kali akibat berlakunya pertengkaran antara mereka.
– Keratan akhbar Utusan Malaysia, 3 Mei 2014

Kementerian Pelajaran mengarahkan Jabatan Pelajaran Kedah mengemukakan laporan berhubung kes guru didakwa mencederakan kepala 3 orang murid darjah 4 dengan kasut tumit tinggi.
– Keratan akhbar Berita Harian, 27 Februari 2007

Walau bagaimanapun, bahaya sebenar penggunaan kasut tumit tinggi adalah dari aspek kesihatan untuk jangka masa panjang.

S. M. Mohamed Idris, Presiden Persatuan Pengguna Pulau Pinang (CAP)

1. Kasut tumit tinggi direka untuk menolak dada ke depan dan punggung ke belakang sehingga spina dan pinggul terkeluar daripada kedudukan asalnya mengakibatkan timbulnya masalah kesihatan pada kaki dan keseluruhan badan.
2. Pemakaian kasut tumit tinggi yang terlalu lama boleh menyebabkan kencing tidak lawas, masalah belakang dan tulang pinggul.
3. Boleh menyebabkan kesakitan pada bahagian rahang, leher dan kepala, gangguan kitaran haid yang membawa kepada masalah kesuburan.
4. Pemakaian selama bertahun-tahun akan mengalami tendon Achhilles menjadi pendek hingga menyebabkan sakit tumit.
5. Boleh mengubah cara jalan seseorang dengan mengenakan pusat graviti ke atas bebola kaki dan meletakkan tekanan berlebihan sehingga 26% pada lutut iaitu kes biasa osteoporosis.

Prof. Madya Dr. John Marymont, Pakar Pembedahan Ortopedik, Kolej Perubatan Baylor, Houston

1. Seseorang yang memakai kasut bertumit 2.5 inci memberi 50%, manakala kasut bertumit 3 inci memberi 76% tekanan pada kaki.
2. Masalah lebih menyakitkan ialah neuroma iaitu kaki dipaksa masuk ke dalam kasut tumit tinggi yang ketat dan runcing di depan, kemudian akan menekan saraf dan tisu mula terbentuk di sekitar saraf yang menyebabkan kesakitan sehingga pembedahan perlu dilakukan.
3. Berlaku pembesaran tulang bahagian belakang kaki sehingga kaki bengkak, merah dan menyakitkan.
4. Pergelangan kaki terseliuh di bahagian buku lali kerana sukar mengimbang badan.

Mr. Edmund Lee, Pengarah Urusan MyOrtho & Pakar Orthotik dan Prostetik

1. Masalah yang kerap berlaku adalah bunion (hallux valgus) iaitu ibu jari kaki masuk ke dalam ke arah jari kedua mengakibatkan benjolan pada bahagian luar kaki di sebelah ibu jari kaki
2. Pemakaian kasut tumit tinggi yang bertutup di hadapan dan runcing menyebabkan darah tidak dapat bergerak dengan betul akibat tersekat
3. Betis memendek dan tegang kerana tumit tertolak ke atas menyebabkan kaki kerap mengalami kekejangan dan sakit di bahagian tumit
4. Kulit pada bahagian kaki menerima tekanan akan mengeras termasuklah bahagian tapak kaki, di bawah jari dan bahagian tepi hujung kaki
5. Kesakitan lutut menyebabkan badan tidak stabil
6. Saraf bengkak/menebal pada bola kaki iaitu morton’s neuroma, pembesaran tulang di belakang tumit (kecacatan haglund) dan jari bengkok (claw hammer)
7. Sakit tulang belakang – pinggul condong ke depan dan menambahkan lengkungan pada tulang belakang

Dr. Asmah Yun Mat Sidek, Pakar Perbidanan & Ginekologi, Pusat Rawatan Islam (PUSRAWI)

1. Wanita yang mengandung perlu elak dari memakai kasut tumit tinggi lebih daripada 1.5 inci kerana pusat graviti akan beralih ketika mengandung, manakala pelvis berubah bentuk dan menanggung bebanan tambahan disebabkan oleh berat bayi yang dikandung.
2. Selain itu, pemakaian kasut tumit tinggi sudah pasti mengubah cara seseorang wanita yang hamil berjalan.

1. Pakai tumit yang tebal, bukan runcing tajam. Mungkin bentuk tumit seperti wedges.
2. Untuk menjaga kestabilan dan kesihatan kaki, dicadangkan guna tumit kasut yang tingginya kurang dari 4cm.
3. Memakai tapak dalam kasut yang lembut untuk mengurangkan tekanan pada lutut anda.
4. Sentiasa bertukar ganti antara memakai kasut tumit tinggi dan kasut tumit rendah. Contoh pakai tumit kasut tinggi 2-3 hari seminggu sahaja.
5. Buka kasut tumit tinggi ketika anda duduk di meja kerja dan lakukan senaman regangan kaki.


Bahaya Minuman Berkarbonat Akan Membuatkan Anda Boikot Selama-lamanya. Tidak Hanya Bermusim.

Kami yakin, anda seperti kami, sudah lali dengan kempen-kempen bahayanya minuman berkarbonat kepada kesihatan kita. Namun, kita seperti tidak ambil peduli. Mungkin kerana kita fikir ianya hanya tinggi kandungan gula.

Tahukah anda, kandungan gula yang dikatakan itu bukanlah gula biasa yang dibuat daripada tebu atau stevia. Ianya adalah Aspartame , iaitu gula sintetik yang diperbuat daripada e Asid Aspartik/Phenylalanin Dipeptida. Ianya telah diharamkan pada peringkat awal, namun atas manipulasi pihak tertentu, ianya telah diluluskan. Semuanya semata-mata kerana keuntungan.

Saksikan video dibawah untuk mengetahui tentang Aspartame  dengan lebih lanjut dan kongsikan kepada sesiapa yang anda tahu masih menggunakan produk berasaskan Aspartame  ini.


Bahaya Minyak Masak Terpakai Yang Anda Patut Tahu

Semasa saya belajar perihal makanan di universiti, didapati minyak masak terpakai di hotel dan restoran dikumpul dan diproses semula oleh pihak luar bagi tujuan menjualnya semula kepada orang ramai.

Bagi mengaut keuntungan jutaan ringgit, pihak terlibat mencampurkan minyak baru dengan minyak kitar semula ini terutama dalam bentuk paket yang dijual dengan harga yang murah kepada pengguna di rumah dan juga pengusaha. Ada juga yang dijual seadanya selepas diproses semula.

Pengguna yang mahu minyak masak murah akan membelinya kerana menganggap minyak masak yang dijual di tempat umum seperti kedai runcit, pasar malam dan pasar raya itu selamat digunakan tanpa mengetahui bahaya yang turut diundang bersama.

Tindakan penggunaan minyak masak kitar semula sekaligus mendedahkan diri pengguna kepada bahaya penyakit serius seperti kanser, sakit jantung dan keradangan hati kerana minyak masak yang berulang kali digunakan mengandungi kandungan tosik tinggi.

Menurut Dr Zubaidi Ahmad, anggota jawatankuasa Pusat Pertubuhan Doktor Islam Malaysia (Perdim), kandungan toksik yang terdapat dalam minyak kitar semula itu sukar dihapuskan. Ia boleh menyebabkan peningkatan tekanan darah akibat saluran darah tersumbat yang akhirnya boleh mendatangkan pelbagai penyakit berbahaya.

Malah, status halalnya boleh turut diragui apabila kebersihan tidak terjamin berikutan tidak mengetahui ia digunakan untuk memasak apa sebelum ini. Ada kemungkinan ia telah bercampur dengan minyak masak yang telah menggoreng makanan tidak halal.

Bagaimana nak periksa minyak itu kitar semula atau baharu? Anda letak minyak masak dalam peti sejuk selama dua jam. Perhatikan keadaan minyak, jika ia berbuih itu menunjukkan minyak itu hasil daripada kitar semula.

Jika diragui kualiti minyak masak tersebut, pengguna digalakkan melaporkannya kepada agensi penguatkuasa untuk tindakan seterusnya. Sama juga jika anda mengetahui individu yang terlibat dengan aktiviti seperti ini, buat laporan berkenaannya.

Gesaan ini telah dibuat oleh Lembaga Pelindung dan Kebajikan Pengguna Malaysia (LPKPM) memandangkan ada kajian menunjukkan minyak masak kitar semula ini boleh membawa penyakit. Maka, ia seharusnya tidak boleh dipandang ringan oleh pihak berkuasa dan pengguna.

Ya, anda boleh buat duit dengan minyak masak melalui cara kitar semula dan dijual bagi kegunaan memasak. Tetapi sanggupkah anda menjadi salah satu faktor penyebab kesengsaraan hidup orang lain?

Kalau nak sangat buat duit dengan minyak masak, ada cara lain untuk anda praktikkan. Kalau nak tahu caranya, baca di sini.


Bahaya Selfie Sticks Mengikut Sisi Pandangan Pizza Hut

Pada mulanya ia hanyalah aksi menangkap gambar diri sendiri, kemudian diberi nama ‘selfie’, dan kemudian selfie stick dicipta. Bayangkan dalam satu tempat sempit, dipenuhi dengan manusia yang menggunakan selfie stick, oh, ia boleh jadi bahaya. Kalau tidak bahaya, masakan Korea Selatan mengharamkan penggunaan selfie stick!

Dalam satu kempen pemasaran yang bijak, Pizza Hut mengusik masyarakat dengan isu selfie stick. Buat saya tergelak.

Pandai betul Pizza Hut buat iklan. They’ve made it funny and made it viral.

BACA: Pelajar Malaysia Ini Adalah Orang Pertama Selfie Di Pentas Graduasi Di United Kingdom

BACA Lagi: 25 Selfie Paling Bahaya Pernah Diambil

LIKE dan FOLLOW Vocket di Facebook serta Instagram


Bahaya ‘Syabu’ Dan Kesannya Kepada Pengguna Dadah Jenis Ini

Apabila kita sebut Syabu, mungkin nama dadah ini kurang dikenali. Tetapi kalau sebut ice, ramai yang lebih tahu nama street untuk dadah ini. Pengambilan dadah jenis syabu/ice sangat popular dikalangan generasi muda yang urban.

Mungkin ramai yang masih tidak tahu implikasi besar selepas pengambilan syabu ini. Ianya mungkin nampak jernih dan cantik tetapi impak paling besar mengambil dadah jenis ini adalah ketagihan melampau serta halusinasi. Video oleh Agensi Anti-Dadah Kebangsaan(AADK) ini diharap dapat memeberikan kesedaran kepada semua tentang keburukan dadah kepada kita,masyarakat dan negara. Berhentilah mengambil dadah. Keseronokkannya hanya sementara. Kesannya sampai ke akhir usia.